"Maysaraning ishlari" operasi в A. Navoiy nomidagi DAKT onlayn chiptalarni sotib olish. Chiptalarni tadbirga yetkazib berish "Maysaraning ishlari" operasi.\n"Maysaraning ishlari" operasi\nYsh 6.12.2020 17:00\nУЧ ПАРДАЛИ ҲАЖВИЙ ОПЕРА\nМайдон кўриниши. Ўртада супача кўзга ташланади. Воқеалар бошланишидан дарак берувчи увертюра янграйди. Саҳнага байрамона кайфиятдаги сайёр театр труппаси актёрлари кириб келадилар. Халқ уларни олқишлар билан кутиб олади. “Майсаранинг иши” ҳажвий операсини намойиш этиш учун декорациялар томошабинлар кўз ўнгида йиғила бошлайди.\nБир дақиқада Майсаранинг ҳовлиси кўриниши, у ердаги тўқимачилик дастгоҳлари, тўқувчи қизлар намоён бўладилар. Масхарабоз йигитлар халққа мурожаат қилиб, “Томошани бошлаймиз!” – дейдилар.\nМайсара – ҳалол, тўғрисўз, зукко ва меҳнаткаш аёл. Орзуси – жиянлари Ойхон ва Чўпоналини бахтли қилиш. Икки ёш бир-бирларини севишади. Майсара тез орада ёшларни қовуштириш ҳаракатига тушган. Ўн кундирки, савдо ишлари билан кетган Чўпоналидан дарак йўқ. Ойхон “Ишқида ёндим” ариясини куйлайди. Дугоналари ҳам унга ҳамдард бўладилар. Даврага қувноқ кайфиятдаги Чўпонали кириб келади. Қизлар уни хурсандчилик билан кутиб оладилар. Биргина Ойхон норозилигини, аразини намойиш этади. Гина-кудуратга, пичингларга бой айтишув бошланади. Соғинган икки қалб самимий қарашлари ва қувноқ кулгилари билан ярашадилар.\nДарвоза ортида Қози билан Ҳожидарға пайдо бўладилар. Ичкаридан эшитилаётган қизларнинг шодон кулгиси уларнинг диққатини тортади. Маънавий қашшоқ, ҳирс ва ҳою ҳавасга муккасидан кетган бу икки шахс гўзал Ойхонга ошиқ бўлиб қоладилар. Хақиқатгўй Майсаранинг танқидларига бир неча бор учраган аламзада Қозига севишганларнинг бундай бахтиёр ҳолати ёқмайди. Ёшларни тарбиясизликда айблайди. Ойхоннинг висолига етишиш ва Майсарадан қасд олиш учун бу яхши баҳона эди. Бу режа Ҳожидарғага ҳам маъқул бўлади. Ҳовлига Ойхон умидида юрган яна бир ошиқ – Ҳидоятхон кириб келади. У Майсарага қачонлардир алдов йўли билан Қозига олдириб қўйган тиллоларини қайтариш эвазига Ойхонга етишиш истагини билдиради. Майсара топқирлик билан, “Агар Қозидаги тиллоларни ундириб берсангиз, Ойхонга етишасиз”, – дейди. Ҳидоятхон хурсанд ҳолатда кета бошлайди ва иш билан банд бўлган Ойхонни кузатади. Кўча тарафдан ит вовуллаши ва Мулладўст овози эшитилади. Саросимага тушган Ҳидоят дарвоза ёнидаги супачага яширинади. Мулладўст уни кузатиб турган эди. Келади ва атайлаб унинг устига ўтиради.\nМулладўст дарвозахонадан мўралаб, ҳовлида юрган Майсарага кўзи тушади. Қозидан хат келтирганини айтади. Ҳаяжонини яшира олмайди. Кўпдан бери Мулладўст ҳам Майсарага бефарқ эмас эди. У ўз тақдиридан ўксиниб “Ёлғизлигим ҳам бевалик” ариясини куйлайди. Тўсатдан Ҳожидарға бошчилигидаги миршаблар пайдо бўладилар. Улар Майсарани ҳибсга олиб чиқиб кетадилар. Ҳамма ҳаяжонда бу воқеани кузатиб туради. Ҳовлида ҳеч ким қолмаганлигидан фойдаланган Қози ўз гумашталари билан Ойхонни ўғирлаб кетади.\nОйхон Қозининг уйида азоб чекмоқда. Унинг ёнига дарғазаб Қози келади. Ойхон унга тик қараб: «Ўлдир, эй, ваҳший! Севгидан қайтгандан ўлганим яхши!» – дейди. Қози Ойхонни қамаб қўйишни ва Мулладўстга ҳовлига ҳеч кимни киргизмасликни буюрганча кўчага чиқиб кетади.\nМулладўст ўттиз йилдан бери шу даргоҳда сўққабош, бўйдoқ ҳолда умри ўтаётганлигидан хафа. Кириб келган Дарға унинг қўшигини эшитиб, унга бир бева аёл топганлигини, бунинг эвазига эса Қозининг сандиғи калитини беришни сўрайди. Дарға ҳужжатни қўлга киритгач, мамнун ҳолда чиқиб кетади. Кутилмаганда, эҳтиёткор ҳаракатлар қилиб Ҳидоятхон пайдо бўлади. У ҳам Қозининг сандиғидан Майсарага тегишли тиллоларни олиш пайида.\nМайсара билан Чўпонали келадилар. Шу пайтда Ҳидоятни кўриб Чўпонали ўзини панага олади. Ҳидоят Майсарага пулни беради. Кечқурун Ойхон васлига етишини эшитиб, хурсанд ҳолда чиқиб кетади. Ичкаридан аёл кишининг йиғиси эшитилади, Майсара Ойхонни овозидан танийди. Қози Ойхонни Майсаранинг ёнига олиб чиқади ва ичкарига кетади. Майсара Ойхонга уни қутқариш учун келганлигини, ҳозирча Қозига бўйсунгандай бўлиб кўринишни таклиф этади. Кечқурун Қозини ўз хонадонида кутишини айтиб, Майсара Ойхонни олиб кетади.\nМайсаранинг ҳовлиси. Ярим кеча. Ойхоннинг отаси Шокир гунг ва Чўпон кириб келадилар. Ойхон уларни хурсандчилик билан қарши олади. Лекин Майсара ҳали олдинда Қози, Дарға ва Ҳидоят турганлигини эслатади.\nУларни тузоққа илинтириш ва халқ олдида шарманда қилиш режасини тузадилар.\nБиринчи бўлиб совға кўтарган Қози келади. Чўпоннинг овозини эшитиб Майсарадан уни яширишини ёлворади.\nҲидоят кириб келади. Чўпон эшикни тақиллатиб дўқ уради. Ваҳимага тушган Ҳидоятга Майсара ўзи олиб келган либосларни тезда кийишини буюради. Ниҳоят, Дарға келади. Майсарага ваъда берган васиқа қоғозини бериб, тезроқ Ойхонни келтиришини сўрайди. Майсара аёл либосидаги Ҳидоятни унга рўпара қилади. Илгаридан келишилганидек, Чўпоналининг тўсатдан келиб қолганидан қўрққан Дарға супача остига яширинишга улгуради. Мулладўст бутун маҳалла аҳлини чорлайди. Халқ йиғилади. Ўлан айтиб рақсга тушадилар. Ҳўкиз терисини ёпинган Қози, аёллар кийимидаги Ҳидоят ва Дарғаларни халқ олдига бирин-кетин судраб олиб чиқадилар. Халойиқ Майсаранинг зеҳнига ва уддабуронлигига таҳсинлар айтади. Ҳақиқат тантана қилади.\n17:00 - 18:40 - Ysh, 6 Dek


“Партия патронажи” – туман тиббиёт бирлашмасида | "Адолат" СДП\nАввал хабар берганимиздек, “Партия патронажи” чақируви ҳудудларда давом этмоқда. Галдаги ташриф партиянинг Пискент туман Кенгашига келиб тушган таклифга биноан туман тиббиёт бирлашмаси қошидаги юқумли касалликлар шифохонасида бўлди.\nСурайё Азимова, “Адолат” СДП Пискент туман Кенгаши раиси:\n– Лойиҳа тадбирлари ўз самарасини бермоқда. Бугун бўлиб ўтган ташрифда вилоят Кенгаши раиси Умид Шоумаров сиёсий партиялар фаолияти, “Адолат” партиясининг мамлакатимиз ҳаётида тутган ўрни, шунингдек, партия ташкил топган кундан бошлаб, шу давргача амалга оширган ишлар ва галдаги режалар ҳақида сўз юритди. Мамлакатимизда амалга оширилаётган кенг кўламли ислоҳотлар, партиянинг янги сайловолди дастурида белгиланаётган устувор мақсадлар, соғлиқни сақлаш тизимига замонавий ахборот-коммуникация технологияларини жорий этиш каби масалалар борасида очиқ мулоқот тарзида олиб борган суҳбат тиббиёт ходимларида ўзгача таассурот қолдирди. Бугуннинг ўзида партияга аъзо бўлиш истагини билдирган туман тиббиёт бирлашмасининг 21 нафар ишчи-ходими партия сафига қабул қилинди.\nГулбахор Пўлатова, туман тиббиёт бирлашмаси қошидаги юқумли касалликлар шифохонаси катта ҳамшираси:\n—Партия томонидан бугунги кунда илгари сурилаётган ғоя ва ташаббуслар жамиятнинг қайсидир қатлами манфаатларини эмас, бутун бир халқимизни йиллар давомида ўйлантириб келаётган муаммолар ечимига қаратилган. Хусусан, ҳудудларда зарурий йўналишларда аҳолига тиббий хизмат кўрсатаётган ихтисослашган тиббиёт марказларининг филиалларини ташкил этишга қаратилганлигидир. Бундай ёндашув эса фуқароларнинг саломатликлари борасидаги ҳужжатларини электрон шакллантириш учун “ақлли тиббиёт” тизимини кенг жорий қилишга туртки беради. Пировардида аҳоли саломатлигига салбий таъсир кўрсатаётган қалбаки ва самарасиз дори воситалари фаолиятига чек қўйиш ҳамда дори воситаларининг электрон рўйхатини шакллантириб шаҳар ва қишлоқларда бир хил нархда дорилар сотилишига эришилади. Шу каби долзарб масалаларни асосий мақсад деб билган Ўзбекистон “Адолат” СДПга аъзо бўлганимдан фахрланаман.\nДилноза Каримова, туман тиббиёт бирлашмаси қошидаги юқумли касалликлар шифохонаси хўжалик бекаси:\n—Сўнгги вақтларда беморлар ва уларнинг яқин қариндошлари томонидан тиббиёт ходимларига нисбатан тажовуз қилиш ҳолатлари тез-тез учраб турибди. Энг ачинарлиси, аксарият ҳолатларда тажовуз қилган шахслар жавобгарликка тортилмай қолиб кетяпти. “Адолат” СДП томонидан тиббиёт ходимларининг ҳуқуқий муҳофазасини кучайтириш, уларга нисбатан содир этиладиган тажовузларга нисбатан юридик жавобгарликни янада кучайтириш мақсадида махсус қонун лойиҳаси устида олиб бораётган долзарб масалалар эътиборимни тортди. Шунинг учун партияга аъзо бўлдим.\nУлуғбек Содиқов, Микрокредит банк Оққўрғон филиали ҳисобчиси:\n—Мамлакатимиздаги сиёсий партиялар орасида “Адолат”ни танлаб, унга аъзо бўлдим. Албатта, бежиз бу қарорга келганим йўқ. Чунки ушбу партия жамиятнинг демократия ва демократик ислоҳотлар йўлидан босқичма-босқич ривожланиб бориши кўп жиҳатдан одамларнинг ҳуқуқий онг ва ҳуқуқий маданият даражасига боғлиқ, деб ҳисоблайди. Ишончим комилки, ҳар бир фуқаро наинки қонунларни билиши, балки уларни ҳурмат қилиши, қонунларда ифодаланган давлат кўрсатмаларини онгли равишда бажариши зарур. Қонунга ҳурмат ҳуқуқий давлатнинг, сиёсий ва ҳуқуқий тизимлар самарали фаолиятининг асосий талабларидан биридир.\nРаъни Қулибоева, Қуйичирчиқ туман “Мингчинор” ҚВП ҳамшираси:\n—Аҳоли саломатлигини асраш, улар орасида соғлом турмуш тарзини тарғиб қилишда партиянинг “Саломатлик йўлида бирлашайлик” лойиҳаси доирасида фуқароларнинг тиббий маданиятини юксалтириш борасида ҳамкорликда қатор ишларни амалга ошириб келмоқдамиз. Айниқса, жойларда ташкил этилаётган очиқ мулоқотлар, партия фаолларининг ҳамкор ташкилотлар билан биргаликда одамларнинг муаммоларини ўрганиб, уларни ҳал этишда ташаббус кўрсатишаётгани партияга ишончимни, меҳримни янада оширди. Бугунги “Партия патронажи”да мен ва дугоналарим Манзура Сатторова, Дилноза Хайдарова партия сафига аъзо бўлдик. Шу куннинг ўзида “Минг чинор” маҳалласида истиқомат қилувчи Азиза Юнусовадан келиб тушган чақирув юзасидан партия туман Кенгаши мазкур хонадонга ташриф буюрди. А.Юнусова партия сафига қабул қилиниб унга аъзолик билети топширилди.


ТОП-30: БАЙРАМ СОВҒАЛАРИНИ ТАНЛАНГ! Хотин-қизлар байрами арафасида эркакларнинг ҳар бирини ўйлантирадиган масала Батафсил... Янги шарх қўшиш БУВИМДАН ЭШИТГАН БАХТЛИ ТУРМУШНИНГ 10 СИРИ\nМен бувимнинг қизиман. Шунақаси ҳам бўлади дейсизми? Батафсил... Янги шарх қўшиш АЁЛЛАР+КАРЬЕРА=? ФОРМУЛАНИНГ ЕЧИМИ БИЗДА!\nХўш, бизнинг карьера поғоналарида юқорилашимизга нималар тўсқинлик қилади: Батафсил... Янги шарх қўшиш ТЕАТР ОТЛАНДИНГИЗМИ? ЭТИКЕТ ҚОИДАЛАРИ БИЛАН ТАНИШИНГ!\nТеатрга бориш байрам! Тўғрими? Демак, шунчаки бозор ёки сайрга Батафсил... Янги шарх қўшиш БИЛЛУР ИДИШЛАР ЯЛТИРАСИН ДЕСАНГИЗ...\nБиллур идишларингизни иссиқ сувда ювманг, акс ҳолда уларнинг ранги хиралашади. Батафсил... Янги шарх қўшиш СУҲБАТДОШИНГИЗНИНГ ҚОШИГА ҚАРАБ, ФЕЪЛ-АТВОРИНИ АНИҚЛАНГ! Ҳаётимиз давомида кўп инсонлар билан муносабатларга киришамиз, бироқ уларнинг феъл атвори ҳақида кўп маълумотга эга эмасмиз. Батафсил... Янги шарх қўшиш ГИЖЖАЛАРДАН ҚАНДАЙ САҚЛАНАМИЗ!\nБу паразитлар таъсиридан ҳеч ким ҳимояланган эмас. Негаки, гижжалар деярли ҳаммаёқда бўлиши мумкин. Улар организмни заҳарлайди. Батафсил... Янги шарх қўшиш СОВУТГИЧГА ҚЎЙИШ МУМКИН БЎЛМАГАН 10 МАҲСУЛОТ\nПиёзга совуқ кор қилмаса-да, музлатгичдаги намлик зарар етказиши турган гап. Намлик туфайли пиёзнинг мазаси йўқолади, чирий бошлайди. Батафсил... Янги шарх қўшиш ЎЗИНГИЗНИ ЯХШИ ҲИС ҚИЛИШИНГИЗ УЧУН 30 ОДДИЙ ҚОИДА\nТабассум қилинг! Ҳар куни хонангизни, иш столингизни кераксиз нарсалардан, чангу ғуборлардан тозаланг!\nСтатистик маълумотларга кўра, 70 ёшли инсон ўрта ҳисобда умрининг 25 йилини уйқуда ўтказган бўлар экан. Батафсил... Янги шарх қўшиш Бошқа мақолала...\nКумуш буюмларни тозалаш учун 5 маслаҳат\nДевор, гилам ва дивандаги доғлардан қандай халос бўлиш мумкин


Pfizer/BioNTech вакцинаси билан 87 мингдан ортиқ бола ихтиёрий равишда эмланди\n22 октябр 2021, Тошкент вақти: 09:14\nКоронавирусга қарши турли давлатларда ишлаб чиқарилган вакциналар.\nЎзбекистонда 28 сентябрдан 5 октябргача 12 ёшдан 18 ёшгача бўлган 87 710 нафар бола Pfizer/BioNTech вакцинаси билан ихтиёрий равишда эмланди. Бу ҳақда Соғлиқни сақлаш вазирлиги 6 октябрь куни маълум қилди.\nБилдирилишича, бундан буён ҳам 12 ёшдан катта болалар ота-оналари ва васийларининг розилиги асосида коронавирусга қарши эмланишлари мумкин. Коронавирусга қарши эмланиш учун Ўзбекистонда 3 138 та эмлаш пункти ва 862 та ҳаракатдаги бригада ташкил этилган.\nЎзбекистон Бош давлат санитария врачи ва миллий техник иммунологик эксперт комиссия 28 сентябрда 12 ёшдан катта болаларга COVID-19га қарши Pfizer/BioNTech вакцинаси билан ихтиёрий равишда эмланишга рухсат берилувчи қарорни қабул қилган эди.\n13 сентябрь куни Ўзбекистонга АҚШнинг Pfizer ва Германиянинг BioNTech ширкатлари ҳамкорликда ишлаб чиқарган Pfizer/BioNTech вакцинасининг 1 200 000 дозаси олиб келинган. 5 октябрь ҳолатига кўра, ушбу вакцинанинг 465 010 дозаси эмлаш жараёнларида фойдаланилди.\nЖаҳон соғлиқни сақлаш ташкилоти томонидан 12 ёшдан юқори болаларни ва ўсмирларни Pfizer вакцинаси билан эмлаш тавсия этилган эди.


Қайси мактаб – сизники? | NORMA.UZ\nҚайси мактаб – сизники?\nЯнги хизмат – gis.uzedu.uz – ота-оналарга ўзларининг микроҳудудлари ва уларнинг ҳудудларидаги мактабларни аниқлаб олиш имкониятини беради. Бу ҳақда Халқ таълими вазирлиги хабар берди.\nХизмат Халқ таълими соҳасида АКТни ривожлантириш маркази томонидан яратилган. Ҳозирги кунда мазкур хизмат тест режимида фаолият юритмоқда. Онлайн харитага Тошкент шаҳридаги барча мактаблар микроҳудудлари билан киритилган. Шунингдек республикадаги барча мактаблар жойлашувини кўриш мумкин. Келажакда хизмат кенгайтирилиб, республикадаги барча мактабларнинг микроҳудудларини кўриш имконияти яратилади.\nХизматдан фойдаланиш учун сайтга кириш керак ва Toshkent shahri xalq ta’limi bosh boshqarmasi ни ҳамда тегишли туманни танлаш лозим. Шундан кейин Maktablarni ko‘rish тугмасини босиш керак ва тизим харитада мактабларни кўрсатади (қизил билан янги қабул тизими жорий этилаётган мактаблар белгиланган).\nМактабларнинг микроҳудудлари туман ҳокимликлари қарори билан тасдиқланади.


Сайғоқ ва жайрон шохларининг ноқонуний олиб чиқилиши тўхтатиб қолинди\n19:29 / 23.08.2017\nЎзбекистон фаунасини оққуйруқ, яъни сайғоқ ҳамда жайронларсиз тасаввур қилиш қийин. Мамлакатимиз ноёб жонивор - сайғоқлар сақланиб қолган дунёнинг атиги бешта мамлакатидан бири ҳисобланади.\nСаҳро кенгликларида яшашга мослашган бу жониворлар табиат инжиқликларидан эмас, балки одамзоднинг ҳакалак отган нафси туфайли қирилиб кетаётгани аянчлидир. Улар нафақат гўшти, энг аввало қимматбаҳо шохлари учун браконьерларнинг ўлжасига айланмоқда.\nХусусан, Хитой ва Жанубий-Шарқий Осиё мамлакатлари табобатида ҳозирга қадар кенг қўлланилаётгани боис сайғоқ шохлари мўмай даромад орттириш воситасига айланиб улгурган.\nЯқинда Қорақалпоғистон Республикаси божхона бошқармаси ходимлари сайғоқ ва жайрон шохларининг ноқонуний олиб чиқилишининг олдини олишди, деб хабар бермоқда Қорақалпоғистон Республикаси божхона бошқармаси ахборот хизмати.\n“Қорақалпоғистон” темир йўл-чегара божхона пости ходимлари томонидан “Тошкент-Волгоград” йўналиши бўйича ҳараркатланаётган йўловчи поезди божхона кўригидан ўтказилганида, йўловчилардан бири фуқаро Ж.Тўхтасинов (исм-шарифлар ўзгартирилган) йўловчи божхона декларациясида кўрсатилмаган ва божхона ходимларининг оғзаки сўровлари пайтида маълум қилинмаган 8 дона сайғоқ ва 4 дона жайрон шохларини яширин равишда олиб чиқишга урингани фош этилди.\nШунингдек, ушбу поезднинг яна бир йўловчиси С.Абдуқодиров ҳам 7 дона сайғоқ ва 7 дона жайрон шохларини божхона назоратидан четлаб ўтиб, олиб чиқиб кетаётган пайтда тўхтатиб қолинди.\nЭкология ва атроф-муҳитни муҳофаза қилиш бўйича тегишли экспертларнинг хулосасига кўра, ушбу қонунбузарликлар ортидан табиатга етказилган зарар миқдори 97 млн. сўмдан ошган.\nАшёвий далил тариқасидан олинган мазкур ҳайвон шохлари эса Қорақалпоқ Давлат Ўлкашунослик музейига топширилди.\nҚорақалпоғистон божхона жиноят


Қаҳатчилик кўтарилди « O'zbekiston ERK Demokratik Partiyasi\nТАРИХИ МУҲАММАДИЙ — 164\nБАНИ ФАЗОРА ҚАБИЛАСИНИНГ ЭЛЧИЛАРИ\nБани Фазора қабиласидан ўн неча киши элчи бўлиб келмиш эди. Раислари эса Ҳорижа ибн Ҳисн деган киши бўлиб, озғин туяларга миниб келган эдилар. Чунки бир неча йиллардан бери буларнинг ерларида ёмғир бўлмай, қаҳатчилик балоси ҳукм сурмоқда эди.\nРасулуллоҳ билан кўришганларидан кейин, улардан ҳол сўрадилар.\n— Ё Расулаллоҳ, бизнинг юртимизга ёмғир ёғмай, бек қаҳатчилик бўлди. Чорва молларимиз қирилиб, хотин-болаларимиз оч қолди. Дуо қилинг Раббингизга, бизларга ёмғир берсин, Раббингизга сизни шафеиъ келтирдик, сизга Аллоҳни шафеиъ қилдик, — деди.\nРасулуллоҳ мунинг бу сўзига ажабланиб:\n— Субҳоналлоҳ, сенинг бу сўзинг қандоқ бўлди? Мен Аллоҳга шафеъ бўлсам ярашур. Аллоҳ менга қандоқ шафеъ бўлур, бу эрса адабдан ташқари сўздур. Улуғлик, азаматлик, ёлғиз Аллоҳга ярашур, — дедилар.\nБу сўзни айтгувчи одам эрса, ўзларини қандай қаттиқ оғирчиликка қолганликларини Расулуллоҳга билдирмоқчи эдилар. Оч кишидан ақл чиқмас дегандек, ўринсиз сўз қилса ҳам, Расулуллоҳ уни кечирдилар. Сўнгра уларнинг ҳолига яраша айтдиларким:\n— Сизларга суюнчиликдур. Меҳнат кунлари тугади, нажот вақти келди, Аллоҳ кулиб туради, — дедилар эрса, булар ичидан бир аъробий туриб:\n— Мундоғ кулиб турган Аллоҳдан сира ажрамайлик, — деди.\nРасулуллоҳ унинг сўзидан кулиб, дарҳол минбарга чиқиб, қутлуғ қўлларини энг эгиз кўтардиларким, қўлтиқ оқларигача (тагларигача) кўринди. Бошқа вақтларда эрса, мундоқ одатлари йўқ эди. Сўнгра ушбу дуони ўқидилар:\n«Эй бор Худоё, раҳмат сувига бизни сероб қилгил. Ўлган ерларингни тиргизгил, чанқоқликда қолган бандаларингни, ҳайвонларингни ёмғир суви билан қондиргил. Ерлардан инсонлар учун экинлар унсин, ҳайвонлар учун ўтлар ўссин, яйловлар кўпайсин, ёққан ёмғир барча ерни қопласин, тез ёғсин, кенг ёғсин, фойдалик бўлсин, зиёни бўлмасин. Келган ёмғир биз учун раҳмат бўлсин. Азоб-меҳнат бўлиб, уйлар бузилмасин, мол-жон ғарқ бўлмасин, ботроғ ёғсин, — дедилар.\nАнда ансор саҳобалардин Абу Лубоба деган киши ўрнидан туриб:\n— Ё Расулаллоҳ, хирмонларимизда ёйилган хурмоларимиз кўп эди, — деб уч йўл айтгач, Расулуллоҳ:\n— Ё Рабб, тезроқ ёғдиргил, Абу Лубоба хирмонини сув боссин. Изорини ечиб хирмонда сув кирган тешикларни у билан тўссин, ўзи яланғоч қолсин, — дедилар.\nБу дуони қилиб бўлишлари билан Салъа тоғи ортидан чиқиб, бир парча булут пайдо бўлди. Осмон ўртасига келганида кўк юзини булут қоплаб, шундай ёмғир ёғгали турдиким, шанба кундан бошлаб ёққан ёмғир келгуси шанба кунигачалик тўхтамасдан ёғди.\nАбу Лубоба қараса, Пайғамбаримиз деганларидек хурмо хирмонини сув қоплаб оқизгудек бўлиб турибдур. Шошилганидан яланғоч бўлиб, бошқа нарса топишга улгурмай кийимларини ечиб, сув тешикларини тўсгали турди. Ёғин кўплигидан кишилар зериккудек бўлгач, бояги ёмғир сўраган киши яна келди:\n— Ё Расулаллоҳ, ёмғир кўплигидан, сел юриб, йўллар бузилишга бошлади. Қатнов ишларимиз қийинлашди, — деди.\nЯна Расулуллоҳ соллаллоҳу алайҳи васаллам минбарга чиқдилар эрса, дуога қўл кўтариб:\n— Ё Раббий, энди устимизга ёғмасдан, тоғ-чўллар, қирларга, ўтлоқ-яйлов, тўқайларга ёғсин, — дейишлари билан Мадина устидан булутлар сўкулиб, атрофга тарқала бошлади.\nРасулуллоҳ қаёққа қараб ишорат қилсалар, булутлар шу ёққа югуришар эди. Узоқ-яқин Мадина атрофида ёмғир ёғмаган ҳеч бир ер қолмади. Бир ойгача ёғингарчилик бўлиб, ҳамма жойдан қаҳатчилик кўтарилди.\nБу улуғ мўжиза эрса, неча минглаб Арабистон халқининг кўз олдида бўлиб ўтган биркароматдур. Мундан бошқа ҳам мўжиза тўғрилик Пайғамбаримиздан бизга етгансўзларнинг бариси ҳақдур. Буларнинг бўлиб ўтганлигини ҳеч ким гумон қила олмагай.\nЧунки бундай хабарни «мутавотир хабар» дейдилар. Бу эрса ишонишликда кўз билан кўргандек бўлур. Ёлғон чиқиши мумкин бўлмаган хабарларни мутавотир деб айтилади. Бунинг мисоли шулки, Макка шаҳрини борлигига дунёда ишонмаган мусулмон йўқ. Кўпчиликнинг берган хабарларига биноан, кўрган-кўрмаган ҳаммаси баробар мунга ишонадилар. Шунга ўхшаш Пайғамбаримизнинг мўжизалари ҳам юзлаб, минглаб кўпчилик ичида бўлганлигидан бунинг хабарини берувчилар ҳам кўпчиликдур. Бунга ишонувчилар эрса, ўз кўзим билан кўрмадим, деб Макка шаҳрининг борлигига ишонмаган кишилар каби бўлурлар. Ақли ўзида одамнинг шундай дейиши мумкин эмасдур.


Quvasoy.uz - ЧИН КЎНГИЛДАН ПУШАЙМОНЛИК РОСТ БЎЛСА...\nЧИН КЎНГИЛДАН ПУШАЙМОНЛИК РОСТ БЎЛСА...\n2020-06-10 13:37:55 137\nБугунги кунда дунё мамлакатлари глобаллашув жараёнига юз тутган, ахборот-коммуникация тармоқларининг фаоллашуви орқали ахборот олиш, тарқатиш жадаллаганлиги одамларнинг ахборотга бўлган эҳтиёжини тўла қондирмоқда, дейилса сира муболаға бўлмайди. Аммо барча ахборот ва маълумотлар ҳам ҳаққоний, одамлар учун фойдалими? Улардан эзгулик йўлида фойдаланса бўладими? Албатта, йўқ. Қувасой шаҳрида туғилган 24 ёшли Б.А. меҳнат мигранти сифатида Россия Федерациясининг Москва шаҳрига ишлаш учун борганида, интернет орқали тақиқланган сайтларга кириб, мазмун-моҳияти жиҳатидан диний экстремистик бўлган, жиҳодга, урушга, қон тўкишга даъват этувчи маърузаларни эштишга ружу қўйди. У асосан ўзига тегишли бўлган, Россия уяли алоқа компаниясига тегишли телефон рақамига уланган “Samsung S5” русумли уяли телефон аппаратидан фойдаланиб, Интернетнинг “YouTube” сайти орқали диний мазмундаги видео ва аудиомаърузаларини мунтазам эшита бошлади. Табиийки, диний жиҳатдан ҳеч қандай илмга эга бўлмаган бу йигитнинг мияси инетернетдаги диний экстремистик ғоялар билан аста-секин тўла бошлади.\n2018 йил август ойида Москва шаҳридан доимий яшаш манзилига қайтгандан сўнг уяли алоқа телефон аппаратида интернет тармоғининг “Telegram” мессенжери орқали диний маърузаларнинг деярли барчасини эшитиб келди. Унда дин бўйича саволлари туғилса, у “Абдуллоҳ Зуфар”нинг “Savol vajavob” каналига кириб, саволини ёзиб мурожаат қилар ва унга жавоблар оларди. У ушбу телефон рақамидан “Телеграм” мессенжерида ўзига алоҳида аккаунт ҳам яратиб олди. Энг муҳими, аккаунт орқали Қувасой шаҳридаги яқин дўсти Ҳ.Т. билан ёзишмаларни амалга ошириб, интернетдан кўчириб олган тақиқланган маърузаларни унга ҳам юбора бошлади. Бу билан чекланиб қолмасдан интернет тармоғининг “YouTube” ижтимоий тармоқларига кириб, “Abdulloh Domla Ma’ruzalari” каналидаги диний маърузаларни мунтазам равишда эшитиб, “Абдуллоҳ Зуфар”, “Абдуллоҳ домла” ва бошқа шу каби шахсларнинг диний маърузалари таъсирига тушиб қолди. Интернет жаҳон ахборот тармоғидан фойдаланиб “Telegram” интернет-мессенджери орқали Ҳ.Т. ва Д.Ю.ларнинг уяли телефонларига ДЭО/ХТТ ғоялари билан юғирилган материалларни юбориш йўли билан тарқатди.\nТабиийки, дунёқарашларининг торлиги, билимсизликлари туфайли диний экстремистик ғоялар тўрига тобора ўралашиб бораётган бу ёшларнинг “фаолиятлари”га ҳуқуқни муҳофаза этувчи идоралар ходимлари чек қўйишди.\n2020 йил 6 март куни жиноят ишлари бўйича Қувасой шаҳар суди юқоридаги судланувчиларнинг жиноий қилмишларини ҳар томонлама кўриб чиқар экан, амалдаги қонунларга биноан инсонпарварлик тамойилларига амал қилиб, жиноятларининг оғирлаштирувчи ва енгиллаштирувчи тарфаларига алоҳида эътибор қаратган ҳолда уларнинг ҳар бирига озодликни чеклаш билан боғлиқ жазоларни тайинлади. Уларнинг қилмишидан чин кўнгилдан пушаймонлик билдирганлиги рост бўлган бўлса, ушбу ёшлар келгусида ўз қилмишларидан тўғри хулоса чиқариб, фақат эзгулик йўлида яшаб меҳнат қилмоқлари керак бўлади.\nСуд материаллари асосида Қ.Аҳмадалиев тайёрлади.


Роналду футболни тарк этгач қайси соҳада фаолият кўрсатмоқчилигини айтди » Скачать музыку бесплатно новинки музыки 2016-2017\nКомментариев: 0 Просмотров: 103 Дата: 24-03-2016, 12:14 Испаниянинг «Реал» клуби ҳужумчиси Криштиану Роналду футболчилик фаолиятини якунлаганидан кейинги режалари борасида ўртоқлашди. «Менга мода олами ёқади. Бу мен ҳозир тушинишга ҳаракат қилаётган соҳа. Чиройли кийинишни ва ҳар доим чиройли кўринишда бўлишни истайман. Бунинг учун нафақат кийим балки соч турмаги ҳам алоҳида аҳамият касб этади. Ўз брендим борлигидан фахрланаман. Бу мени ўзимни бахтли ҳис қилишимга сабаб бўлади. Кўплаб одамлар мода йўлидан кетишади. Мен ҳам шу жумладан. Мақсадим ўз брендимни янада ривожлантиришдан иборат. Фаолиятимни якунлаганимдан кейин ўзимни айнан мода оламида синаб кўришни истайман», – дея ёзиб қолдирган Роналду ўзининг твиттердаги саҳифасида. - деб хабар бермоқда Stadion.uz нашри.


Ўзбекистонда рақамли банклар иш бошлайди | NORMA.UZ\nМБ Бошқарувининг қарори (1.08.2018 йилда 2014-13-сон билан рўйхатдан ўтказилган) билан Банкларни рўйхатга олиш ва улар фаолиятини лицензиялаш тартиби тўғрисидаги низомга ўзгартиришлар киритилди.\nБелгиланишича, рақамли банк – инновацион банк технологияларидан фойдаланган ҳолда (кассада хизмат кўрсатмай) масофадан туриб банк хизматларини кўрсатувчи банк ёки унинг таркибий бўлинмаси. Қолган ҳолларда унинг фаолиятини лицензиялаш стандарт тартиб-таомилдан фарқ қилмайди.\nБундан ташқари, банклар кенгашларининг раиси ва аъзолари қўйиладиган малака талабларига мувофиқликларини аниқлаш мақсадида бундан буён суҳбат ўтказиш учун Марказий банкка таклиф этилмайдилар. Банкни рўйхатдан ўтказиш ва лицензия олиш учун эса энди банк бошқаруви раиси ва унинг ўринбосарлари, бош бухгалтери ва унинг ўринбосарлари эгаллаб турган лавозимларига мувофиқлиги юзасидан баҳолангани тўғрисида регуляторнинг хулосасини тақдим этиш керак эмас.\nШу билан бир қаторда, ҳужжат матни Марказий банк тузилмасидаги ташкилий ўзгартиришларга мувофиқлаштирилди.


AirAsia самолёти қулаган жойда лайнернинг қуйруғи топилди » Ўзбекистон янгиликлари – Zamin.uz\nМалайзиянинг AirAsia авиакомпаниясига тегишли Airbus 320 самолёти қулаган жойда лайнернинг қуйруғи бўлаклари топилди. Бу ҳақда, Индонезия миллий қидирув-қутқарув бошқармаси бошлиғи Ҳенри Бамбанг Сулистьога асосланиб, Reuters ахборот агентлиги хабар бермоқда.\n“Биз самолёт қуйруғини топдик, бу бизнинг бугунги асосий мақсадимиз эди”, – дея қайд этди Сулистьо. Авиалайнернинг қуйруғида борт ёзувлари туширилган қора қути бўлиши керак.\nАввалроқ, қидирув-қутқарув ишларида иштирок этаётган Россия самолёти Ява денгизи сатҳида Air Asia’нинг ҳалокатга учраган самолётига тегишли 300га яқин объектни топганди.\nЭслатиб ўтамиз, Малайзиянинг AirAsia авиакомпаниясига тегишли, бортида 162 киши бўлган Airbus 320 лайнери 28 декабрь, якшанба куни радарлардан йўқолганди. Кейинроқ, Индонезиянинг Сурабая шаҳридан Сингапурга учиб кетаётган бу самолёт бўлаклари Ява денгизидан топилди.\n00:08 AirAsia Индонезиядаги лицензиясидан маҳрум этилиши мумкин\n16:40 AirAsia раҳбари йўқолган самолёт йўловчиларининг яқинларига ҳамдардлик билдирди\n10:09 AirAsia’нинг самолёти йўқолган ҳудудда тутун излари пайдо бўлгани хабар қилинди\n20:12 Индонезия вице-президенти AirAsia’нинг йўқолган самолёти ҳалокатга учраганини маълум қилди\n15:21 Малайзиянинг Air Asia авиакомпаниясига тегишли Airbus айнан қаерга қулагани маълум қилинди


hidoyat.uz – “Мовароуннаҳр” нашриётининг сайти - Абдуллоҳ ибн Масъуд\nАбдуллоҳ ибн Масъуд ибн Ғофил ибн Ҳабиб Абу Абдураҳмон Ҳузалий Маккий. Паст бўйли, озғиндан келган, болдирлари ингичка эди. Расулуллоҳ (соллаллоҳу алайҳи ва саллам)га хурмо олиш учун дарахтга чиқаётганда саҳобалар унинг болдирларини кўриб, кулишади. Пайғамбаримиз (алайҳиссалом): “Нега куляпсизлар? Қиёмат куни тарозуда Абдуллоҳнинг болдирлари Ухуд тоғидан кўра оғирроқ бўлади”, дея марҳамат қиладилар.\nАбдуллоҳ ибн Масъуд бундай ҳикоя қилади: “Уқба ибн Муъайтнинг қўйларини боқардим. Бир куни Расулуллоҳ (соллаллоҳу алайҳи ва саллам) ва Абу Бакр (розияллоҳу анҳу) олдимдан ўтиб қолишди. Мендан: “Эй болакай, сут борми?” деб сўрадилар. “Бор, лекин омонат”, деб айтдим. “У ҳолда ҳали сут бермаган қўйинг борми?” дедилар. Мен бир қўй келтирдим. Силаган эдилар, елинидан сут келди. Бир идишга соғиб, ўзлари ичдилар ва Абу Бакр (розияллоҳу анҳу)га ҳам бердилар.\nУ зот (алайҳиссалом)нинг ҳузурларига бориб: “Ё Расулуллоҳ, мени дуо қилинг”, деб айтдим. Пайғамбаримиз (алайҳиссалом) бошимни силадиларда: “Аллоҳ сенга раҳматини насиб қилсин. Сен билувчи боласан”, дедилар”.\nШу кундан бошлаб Ибн Масъуд (розияллоҳу анҳу) Расулуллоҳ (соллаллоҳу алайҳи ва саллам)дан айрилмади. Ҳатто Абу Мусо Ашъарий (розияллоҳу анҳу): Ибн Масъуд (розияллоҳу анҳу)ни (кўп уйларига кириб юрганидан) у зот (алайҳиссалом)нинг аҳлларидан деб ўйлардим”, деб айтган.\nҚосим ибн Абдураҳмон (розияллоҳу анҳу) бундай ҳикоя қилади: “Ибн Масъуд Пайғамбаримиз (алайҳиссалом)нинг оёқ кийимларини тўғрилаб қўярди. Сўнг у зот (алайҳиссалом)нинг ёнларида ҳассани олиб юрарди.\nСаъд (розияллоҳу анҳу) бундай дейди: “Биз Расулуллоҳ (соллаллоҳу алайҳи ва саллам) олдиларида тахминан олти киши эдик. Мушриклар: “Уларни ёнингдан ҳайда. Олдимизда ҳаддиларидан ошишмасин”, деган талаб қўйишди. Мен билан Ибн Масъуд ва бошқалар бор эди. Ўшанда Аллоҳ таоло: “Эртаю кеч (доимо) Парвардигорларининг “юзи”ни истаб, Унга дуо (ибодат) қилаётганларни (ҳузурингиздан) ҳайдаманг! (Анъом, 52) оятини нозил қилди. Расулуллоҳ (соллаллоҳу алайҳи ва саллам) бундай дердилар: “Мендан олдин ўтган ҳар бир пайғамбарга еттитага яқин ёрдамчи берилган. Менга эса ўн тўртта берилди: “Ҳамза, Жаъфар, Али, Ҳасан, Ҳусайн, Абу Бакр, Умар, Миқдод, Абдуллоҳ ибн Масъуд, Абу Зар, Ҳузайфа, Салмон, Аммор ва Билол”.\nИбн Масъуд (розияллоҳу анҳу) Расулуллоҳ (соллаллоҳу алайҳи ва саллам)нинг оғизларидан етмишта сурани ўрганди. У Қуръонга муҳаббат қўйганди. Ҳатто Маккада биринчи бўлиб Қуъони каримни очиқ тиловат қилган киши бўлди. Расулуллоҳ (соллаллоҳу алайҳи ва саллам): “Ким Қуръони каримни янги нозил бўлганидек эшитишни истаса, Ибн Умму Абд – Абдуллоҳ ибн Масъудни тингласин”, деб марҳамат қилганлар.\nИброҳим Нахаий (раҳматуллоҳи алайҳ) ривоят қилади: “Пайғамбаримиз (алайҳиссалом) Абдуллоҳ ибн Масъуд (розияллоҳу анҳу)га: “Менга тиловат қилиб бер”, деб айтдилар. Ибн Масъуд (розияллоҳу анҳу): “У сизга нозил бўлган бўлса, мен ўқиб берайми?” деди. Расулуллоҳ (соллаллоҳу алайҳи ва саллам): “Мен бошқадан эшитишни хуш кўраман”, дедилар. Ибн Масъуд (розияллоҳу анҳу) Нисо сурасининг бошидан бошлаб ушбу оятгача ўқиди: “Ҳар бир умматдан (ўз пайғамбарини) гувоҳ сифатида келтирганимизда ва Сизни (эй Муҳаммад!) уларга гувоҳ қилиб келтирганимизда, (уларнинг ҳоли) не кечур?!” (Нисо, 41). Шу вақтда Расулуллоҳ (соллаллоҳу алайҳи ва саллам): “Бўлди, етарли”, дедилар ва йиғладилар”.\nАли ибн Абу Толиб (розияллоҳу анҳу) Ибн Масъуд (розияллоҳу анҳу) ҳақида: “Дарҳақиқат, у динда фақиҳ ва суннатни яхши билувчидир”, деб айтган.\nБир куни Абдуллоҳ ибн Амрнинг ҳузурида Абдуллоҳ ибн Масъуд (розияллоҳу анҳумо) эсланди. Шунда Абдуллоҳ ибн Амр (розияллоҳу анҳу): “Мен Расулуллоҳ (соллаллоҳу алайҳи ва саллам)нинг: “Қуръонни тўрт кишидан ўрганинглар: Ибн Масъуд, Солим Абу Ҳузайфа, Убай ибн Каъб, Муоз ибн Жабал”, деб айтганларидан бери у кишини яхши кўришдан ҳеч тўхтамайман”, деди (Бухорий, Муслим, Термизий).\nАбу Атия (розияллоҳу анҳу) айтади: “Масруқ билан Ойша онамиз (розияллоҳу анҳо)нинг ҳузурига кириб, бундай дедик: “Эй мўминларнинг онаси, Пайғамбаримиз (алайҳиссалом)нинг саҳобаларидан икки киши бор. Бири ифторни ҳам, намозни ҳам тезлатади. Бошқаси эса ифторни ҳам, намозни ҳам кечиктиради”. Ойша (розияллоҳу анҳо): “Улардан қай бири намоз ва ифторни шошилтиради?” деб сўради. Биз: “Абдуллоҳ ибн Масъуд”, деб айтдик. Шунда Ойша онамиз (розияллоҳу анҳо): “Расулуллоҳ (соллаллоҳу алайҳи ва саллам) шундай қилардилар, деб жавоб берди”.\nАбдуллоҳ ибн Масъуд (розияллоҳу анҳу) бундай дерди: “Ким билса, гапирсин. Билмаса, Аллоҳ билувчидир, деб айтсин. Аллоҳ таоло Пайғамбари (алайҳиссалом)га бундай деган: “(Эй Муҳаммад! Уларга) айтинг: “Мен (пайғамбарлигим учун) сизлардан ҳақ сўрамайман ва мен (пайғамбарликни ўзимча) даъво қилувчилардан ҳам эмасман”» (Сод, 86).\nХатоларнинг энг каттаси ёлғон, мўминни сўкиш фосиқлик, уни ўлдириш эса куфрдир. Уни ўлдириш ҳаром бўлганидек, молини ноҳақ олиб қўйиш ҳам ҳаромдир. Ким кечирса, Аллоҳ ҳам уни кечиради. Ким ғазабини енгса, Аллоҳ уни мукофотлайди. Ким бировнинг гуноҳини беркитса, Аллоҳ ҳам унинг гуноҳини беркитади. Ким мусибатга сабр қилса, Аллоҳ таоло ундан сўнг яхшилик келтиради. Олим, ўқувчи ёки эшитувчи бўл. Тўртинчи одам бўлма, ҳалок бўласан.\nАбдуллоҳ ибн Масъуд ҳижратнинг 32-йили олтмиш ёшдан ошганда Мадинада вафот этди. Унинг жанозасини Усмон ибн Аффон (розияллоҳу анҳу) ўқиди. Бақи қабристонига дафн этилди.\nАсака шаҳри “Аҳмадали Махдум” жоме масжиди имом-хатиби


“Азовсталда” 152 жангари танаси билан миналаштирилган юк машинаси топилди - 31.05.2022, Sputnik Ўзбекистон\n“Азовсталда” 152 жангари танаси билан миналаштирилган юк машинаси топилди\nРоссия Мудофаа вазирлигининг маълум қилишича, жасадлар Киевнинг тўғридан-тўғри кўрсатмаси билан миналаштирилган. 31.05.2022, Sputnik Ўзбекистон\nТОШКЕНТ, 31 май — Sputnik. Украина ҳарбийлари ва жангарилари “Азовсталдаги” ертўла иншоотларида Россияга қарши провокация учун Киевнинг тўғридан-тўғри кўрсатмаси билан миналаштирилган ва ичида 152 ҳалок бўлганларнинг танаси бўлган юк машинасини қолдиришган. Бу ҳақда Россия Мудофаа вазирлиги расмий вакили генерал-майор Игорь Конашенков маълум қилди.Унинг сўзларига кўра, юк машинасида совутиш тизими ишламаган. Унда ҳалок бўлган миллатчилар ва Украина Қуролли кучлари ҳарбийларининг 152 та жасади тахлаб қўйилган бўлган. Юк машинасини кўздан кечириш чоғида Россия сапёрлари таналар остида ўрнатилган тўртта минани аниқлашган. Бу портловчи моддалар у ерлаги танла қолдиқларни йўқ қилиб юборишга етарли бўлган.Генерал-майорнинг таъкидлашича, Россия яқин кунларда “Азовсталь” ҳудудида аниқланган украиналик жангарилар ва ҳарбийларнинг жасадларини Украина томонига топширишни режалаштирмоқда.Эслатиб ўтамиз, "Азовсталда" қуршовга олинган 2,5 мингга яқин жангарилар ва Украина ҳарбийларининг 531 кишидан иборат сўнгги гуруҳи 20 май куни таслим бўлган эди. Шу тариқа, Маруполь шаҳри жангарилардан тўлиқ озод этилган.\n15:33 31.05.2022 (янгиланди: 15:42 31.05.2022)\n© Sputnik / Алексей Куденко / Фотобанкка ўтишРазминирование территории комбината "Азовсталь" в Мариуполе\nРоссия Мудофаа вазирлигининг маълум қилишича, жасадлар Киевнинг тўғридан-тўғри кўрсатмаси билан миналаштирилган.\nТОШКЕНТ, 31 май — Sputnik. Украина ҳарбийлари ва жангарилари “Азовсталдаги” ертўла иншоотларида Россияга қарши провокация учун Киевнинг тўғридан-тўғри кўрсатмаси билан миналаштирилган ва ичида 152 ҳалок бўлганларнинг танаси бўлган юк машинасини қолдиришган. Бу ҳақда Россия Мудофаа вазирлиги расмий вакили генерал-майор Игорь Конашенков маълум қилди.\nУнинг сўзларига кўра, юк машинасида совутиш тизими ишламаган. Унда ҳалок бўлган миллатчилар ва Украина Қуролли кучлари ҳарбийларининг 152 та жасади тахлаб қўйилган бўлган. Юк машинасини кўздан кечириш чоғида Россия сапёрлари таналар остида ўрнатилган тўртта минани аниқлашган. Бу портловчи моддалар у ерлаги танла қолдиқларни йўқ қилиб юборишга етарли бўлган.\n“Асир “Азов” жангариларини сўроқ қилиш натижасида аниқландики, таналар Киевнинг тўғридан-тўғри кўрсатмаси билан миналаштирилган. Провокация мақсади – Россияни тана қолдиқларини қасддан йўқ қилишда айблаш ва Киев режими ва шахсан Украина президенти Владимир Зеленскийнинг сиёсий “обрўсини” қутқариш учун уларни қариндошларига бериш учун олиб чиқишга йўл қўймаслик”, - деди Конашенков.\nГенерал-майорнинг таъкидлашича, Россия яқин кунларда “Азовсталь” ҳудудида аниқланган украиналик жангарилар ва ҳарбийларнинг жасадларини Украина томонига топширишни режалаштирмоқда.\nЭслатиб ўтамиз, "Азовсталда" қуршовга олинган 2,5 мингга яқин жангарилар ва Украина ҳарбийларининг 531 кишидан иборат сўнгги гуруҳи 20 май куни таслим бўлган эди. Шу тариқа, Маруполь шаҳри жангарилардан тўлиқ озод этилган.


“Наполи” бош мураббийи А серияда танаффусларсиз ўйнамоқчи. Балки унга Англия варианти тўғри келар? / CHAMPIONAT.asia\n14:22Спортчилар ижтимоий тармоқларда 0 14:12Роналду Аллегри билан баҳсда мағлуб бўлди 7 13:15Арвеладзедан кутилмаган юриш ёхуд "Пахтакор"нинг трансфер кампанияси ҳақида 68 13:05АГМК Дубайга етиб борди ФОТО 17 12:57Станкович "Қўқон-1912"га келди 5 12:35Осиё Кубоги-2019. Равшан Эрматов эртага видео ассистент рефери бўлади 17 12:22"Навбаҳор" икки легионерга жавоб берди 17 12:14Кевин-Принс Боатенг: «Эл-класико»да гол уришга умид қиламан» 18 12:06"Наполи" президенти Карло Анчелотти билан шартнома муддатини узайтиришни хоҳламоқда 1 11:49АГМК бугун Дубайда йиғинни бошлайди 9 11:44"Барселона" Де Йонгни энг қиммат голландиялик футболчига айлантириши мумкин 14 11:39Olamsport: Маҳмуд Мурадов UFC билан музокара олиб боряпти, Шаҳрам Ғиёсов АҚШга жўнаб кетди ва бошқа хабарлар 0 11:22“Яшнобод” Про-лига баҳсларига ҳозирликни бошлади 4 11:18“Нефтчи” қароргоҳидан дараклар... 19 10:00Ўзбекистон терма жамоаси дарвозабони "Навбаҳор"га ўтади 52\n“Наполи” бош мураббийи А серияда танаффусларсиз ўйнамоқчи. Балки унга Англия варианти тўғри келар?\n07 янв 13:18\nНеаполнинг “Наполи” клуби бош мураббийи Маурицио Сарри “Верона” устидан қозонилган 2:0 ҳисобидаги ғалабадан кейин ўз фикрларини билдириб ўтди. У юзага келаётган икки ҳафталик танаффусдан хавотирда эканини тушуниш қийин эмас.\n“Негадир жамоам айнан А серия ўйинларигагина жиддий эътибор қаратмоқда. Бунинг сабабини ўзим ҳам тушунаётганим йўқ. Бунда гап бизнинг ротация устида бормаяпти, бу менталитет билан боғлиқ масала.\nБироқ бу хато, ахир биз шуни деб Италия Кубогидан чиқиб кетдик. Мен ўйинлар у ёқда турсин, ҳатто машғулотда ҳам жон-жаҳд билан ишланмаса, ўзимни қўярга жой топа олмайман. Мен мусобақадан қатъий назар, ҳар бир ўйинга максимал ёндошилишини истаган бўлардим”, — деб айтиб ўтган Сарри.\n“Наполи” 28 йиллик танаффусдан кейин янги йилга А серия пешқадами сифатида етиб келди. Айни вақтда ҳам Неаполь клуби турнир жадвалида етакчилик қилиб турибди. Мана шундай пайтда 2 ҳафталик танаффуснинг бор экани Саррини хавотирга солган. Чунки дам олиш футболчиларга қандай таъсир қилишини олдиндан айтиб бўлмайди.\n“Олдинда икки ҳафталик танаффус бор, бироқ мен жон дилим билан мавсумни давом эттирган бўлардим. Аслида эса футболчиларим бироз дам олишга ҳам ҳақли. Менимча, профессионал футболчи учун бир ҳафталик яхши ҳордиқ етарли бўлади”, — деди Маурицио Сарри.\nАПЛда эса аксинча, Моуриньодан тортиб, Гвардиолага қадар тақвимдаги зичликдан, дам олиш кунларининг камлигидан нолийди. Балки Сарри келгуси фаолиятини Англия клубларидан бирида давом эттириши керакдир?


Шанхайнинг осмонўпар биносида ташриф буюрувчилар учун тўсиқсиз кузатиш майдончаси очилди\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Шанхайнинг осмонўпар биносида ташриф буюрувчилар учун тўсиқсиз кузатиш майдончаси очилди\t15:07, 29 июль\tОсиёнинг энг баланд осмонўпар биноларидан бири бўлмиш Цзинь Мао 28 июль куни ташриф буюрувчилар учун атрофига чегара ва тўсиқлар қўйилмаган кузатув майдончасини очди, деб хабар қилди “Тjournal.ru” нашри.\nЦзинь Мао осмон ўпар биносининг баландлиги 421 метрни ташкил этади. Юқори қавати 366 метр баландликда, очилган кузатув майдони эса сал пастроқда, 340- метрда жойлашган. Бу ҳудуднинг атрофи ўралмагани ва ҳеч қандай тўсиқнинг йўқлиги билан кишини ҳайратга солади. Истаган одам ойнали платформа четига бориб, ҳатто ундан пастга осилиб туриши мумкин. Хавфсизликни таъминлаш мақсадида ташриф буюрувчилар махсус трослар билан боғланади. Кузатув майдончасига бир вақтнинг ўзида томоша қилиш учун 15 кишига рухсат берилади. Бир кишилик чиптанинг нархи эса 58 доллардир.


Истанбулдаги тунги клубни ўққа тутган Машариповнинг суди бошланди - Фарғона.Ру ахборот агентлиги\nИстанбулдаги тунги клубни ўққа тутган Машариповнинг суди бошланди\n12.12.2017 21:48 msk\nИстанбулда 11 декабрь куни деярли бир йил олдин Reina тунги клубда содир этилган теракт иши бўйича суд мажлиси бошланди. Daily Sabah хабар беришича, судланувчилар курсисига 57 киши – жумладан, терактнинг бевосита ижрочиси, ўзбекистонлик Абдулқодир Машарипов ўтқазилган.\nАбдулқодир Машарипов. Фото Hurriet\nСвобода радиоси маълумотига кўра, процесс кучайтирилган хавфсизлик чоралари шароитида ўтади.\nМашариповга 40 та умрбод қамоқ жазоси беришлари мумкин. Олдинроқ Истанбул прокуратураси “Террочилик фаолиятда иштирок” учун Туркия Жиноят кодексига мувофиқ 7,5 йилдан 15 йилгача қамоқ, қасддан 79 та одамни ўлдиришга уриниш – 1540 йилдан 2370 йилгача озодлкдан маҳрум этиш ва яна ўқотар қуролни қонунга хилоф тарзда сақлагани учун 7,5 йилдан 15 йилгача қамоқ жазосини олиш мумкинлигини маълум қилган, дея хабар беради “Анадўлу”.\nСудланувчилар қаторида Машариповнинг хотини Зарина Нуруллаева ҳам бор. У жиноятчининг шериги сифатида худди шунақа жазо олиши мумкин.\nИстанбулдаги энг гавжум Reina тунги клубига ҳужум 2016 йилнинг 31 декабрида содир этилган. Автомат билан қуролланган Машарипов 700 дан зиёд одамлари бор клубга эшик олдида қўриқчилик қилиб турган полициячини отиб ташлаб кирган ва оламонга қарата ўт очган. Жами 39 киши ҳалок бўлди, 69 нафари яраланди. Теракт учун масъулиятни Ислом давлати ташкилоти ўз зиммасига олди.\nПолиция аниқлашича, Машарипов тунги клубга кириб у ердаги одамларга қарата 180 та ўқ отган. Шундан кейин ошхонага ўтиб, 13 дақиқа ичида кийимини алмаштирган ва ваҳимада қочаётган одамлар билан бирга бинони тарк этган. Уни 17 январь куни қўлга олдилар. У айбига иқрор бўлди, бармоқ излари мос келди.


Эски колхозларнинг дала шийпонида ўқув-машғулотлари ўтиб келинмоқда. Ёхуд фарзандларимиз таълим-тарбиясига бефарқ қарашга ҳаққимиз йўқ - Халқ сўзи\n14:17 21 Ноябрь 2020 Жамият\nСўнгги йилларда Денов туманидаги мактаблар янги қиёфа касб этмоқда, янги таълим муассасалари қад ростлаяпти. Уларда ўқитувчи ва ўқувчилар учун барча қулайликлар яратилаётганини алоҳида эътироф этиш жоиз. Ҳозирда туманда 98 та умумий ўрта таълим мактаби, 70 та филиал ҳамда 5 та ихтисослаштирилган мактаб фаолият олиб бормоқда.\nЯқинда тумандаги шароити талаб даражасида бўлмаган 17 та мактаб, 7 та филиалларнинг ҳолати бевосита ўрганилди. Очиғини айтиш керак, аҳвол яхши эмас.\nСабаби, ўрганилган мактабларнинг аксарият бинолари ўтган асрнинг ўрталарида қурилган, ўқув-парталари эски, иситиш тизими (буржуйка печлар ҳам бор) яхши ишламайди, синфхоналар етишмайди, тоза ичимлик суви йўқ. Дераза, эшиклар қарийб яроқсиз ҳолга келиб қолган, ҳовли ва йўлакчалари носоз эканлигининг гувоҳи бўлдик. Энг ачинарли аҳвол филиалларда бўлиб, эски колхозларнинг дала шийпонида, боғчаларда ёки аҳоли томонидан ҳашар йўли билан қурилган биноларни мослаштирган ҳолда ўқув-машғулотлари ўтиб келинмоқда.\nXXI аср ахборот технологиялари асри сифатида кириб келди. Ахборот технологиялари аллақачон ҳаётимизнинг ажралмас қисмига айланиб бўлган. Болаларимизни иқтидорли, замонавий билимлар эгаси қилиб тарбиялаш учун компьютер саводхонлигининг аҳамияти юқори, албатта. Шундай бўлишига қарамай, тумандаги 4 та мактаб компьютер билан таъминланмаган, 18 та мактабнинг компьютерлари эса анча эскирган. 23 та таълим масканида оптик толали тармоқ орқали интернет алоқа тизими йўлга қўйилган холос. Демак, қолган мактабларда интернет алоқаси деярли йўқ, деса ҳам бўлаверади.\nСпорт бор жойда саломатлик бўлади, деган гап бор. Лекин шунга қарамай, 30 та мактабда ёпиқ спорт иншооти (зал) йўқ бўлса, қолган мактаблар спорт анжомлари билан қисман жиҳозланган. Ҳудуддаги мактабларнинг очиқ спорт майдончаларини ҳам яхши, деб бўлмайди. Биз бир нарсани унутмайлик, соғлом бола эртага соғлом инсон бўлиб вояга етади, руҳи тетик, тани бақувват, фикри тиниқ бўлади. Бундай ёшлар жамиятни бойитади, ҳеч қачон адашмайди.\nЯна бир гап, мактаблар фаолиятини мувофиқлаштириб борувчи, бошқача айтганда уларни бошқарадиган туман Халқ таълими бўлимининг ўзида етарлича шароит йўқ. Хоналар етишмаслиги натижасида ходимлар тиқилишиб жойлашган, жой йўқлигидан ҳужжатлар уйим бўлиб ётибди.\nКуз ҳам ўтиб, қиш киришига саноқли кунлар қолди. Ҳаво ҳарорати пасайиб бормоқда. Мактабларни ўрганиш давомида ўқитувчиларимиз хоналарнинг исимаслигига яна бир сабаб сифатида сифатсиз кўмир тарқатилганлигини алоҳида таъкидлашди...\nАлбатта, юқоридаги муаммолар бир икки йилда эмас, йиллар давомида соҳага етарлича берилмаган эътибор натижасида йиғилиб қолган. Ўрганиш якунида аниқланган мавжуд муаммоларни бартараф этиш юзасидан туман ҳокими билан режаларни белгилаб олдик. Болаларнинг ўқиш, спорт билан шуғулланиш, яхши инсон бўлишга интилиш ҳисси энг қимматли кучдир. Фикрни бир жойга қўйиб, камчиликларни тузатиш, спорт заллари қуришнинг имконини қилса бўлади, деб ўйлаймиз.\nШундоқ ҳам фидойи бўлган ўқитувчидан натижа, келажак авлоддан юксак марраларни забт этишни кутар эканмиз, аввало, уларга етарлича шарт-шароит яратиб беришимиз зарур, назаримда.


Россия ТИВ 20 нафар чехиялик дипломатларни мамлакатдан чиқариб юборишини эълон қилди - 19.04.2021, Sputnik Ўзбекистон\nТОШКЕНТ, 19 апр — Sputnik. Россия ТИВ 20 нафар чехиялик дипломатларни персона нон грата деб эълон қилди. Улар 19 апрель охиригача мамлакатни тарк этишлари\nТОШКЕНТ, 19 апр — Sputnik. Россия ТИВ 20 нафар чехиялик дипломатларни персона нон грата деб эълон қилди. Улар 19 апрель охиригача мамлакатни тарк этишлари керак. Бу ҳақда идора матбуот хизмати хабар қилди.“Шунингдек, чех томонига Москвадаги дипломатик ваколатхона ходимлари сонини Россиянинг Чехиядаги элчихонаси ходимлари сони билан бир хилга келтириш талаби эълон қилинди. Элчига тегишли нота топширилди”, - дейилади Россия ТИВ баёнотида.Шу тариқа, Россия ўз дипломатларининг Чехиядан чиқариб юборилишига жавоб қайтарди. Аввалроқ республика 18 нафар россиялик дипломатлардан мамлакатни тарк этишни талаб қилганди. Прага версиясига кўра, улар Россия махсус хизмат “ходимларидир”. Бу қарор гўёки 2014 йили Вребетицедаги портлаш тафсилотлари очилиши билан боғлиқ. Россия ТИВ аввалроқ баёнот бериб, Прага “асоссиз ва уйдирма баҳоналар” билан қабул қилинган қарор юзасидан қатъий норозилик билдирган эди. Шунингдек, вазирлик Чехиянинг бу хатти-ҳаракати жавоб қолмаслигинини таъкидланганди.\nроссия, чехия, россия тив\nШу тариқа, Россия ўз дипломатларининг Чехиядан чиқариб юборилишига жавоб қайтарди.\nТОШКЕНТ, 19 апр — Sputnik. Россия ТИВ 20 нафар чехиялик дипломатларни персона нон грата деб эълон қилди. Улар 19 апрель охиригача мамлакатни тарк этишлари керак. Бу ҳақда идора матбуот хизмати хабар қилди.\n“Шунингдек, чех томонига Москвадаги дипломатик ваколатхона ходимлари сонини Россиянинг Чехиядаги элчихонаси ходимлари сони билан бир хилга келтириш талаби эълон қилинди. Элчига тегишли нота топширилди”, - дейилади Россия ТИВ баёнотида.\nШу тариқа, Россия ўз дипломатларининг Чехиядан чиқариб юборилишига жавоб қайтарди. Аввалроқ республика 18 нафар россиялик дипломатлардан мамлакатни тарк этишни талаб қилганди. Прага версиясига кўра, улар Россия махсус хизмат “ходимларидир”. Бу қарор гўёки 2014 йили Вребетицедаги портлаш тафсилотлари очилиши билан боғлиқ.\nРоссия ТИВ аввалроқ баёнот бериб, Прага “асоссиз ва уйдирма баҳоналар” билан қабул қилинган қарор юзасидан қатъий норозилик билдирган эди. Шунингдек, вазирлик Чехиянинг бу хатти-ҳаракати жавоб қолмаслигинини таъкидланганди.


ЖАВОБСИЗ ТАҚДИМНОМАЛАР… — Ishonch Gazetasi\nЁхуд қонунчиликдаги бўшлиқ қачон тўлдирилади?\nГазетанинг жорий йил 19 ноябрдаги сонида «Гулзода ишга қайтди» сарлавҳали мақола чиқди. Унда Сирдарё вилояти касаба уюшма ташкилотлари бирлашмаси ховослик Гулзода Соибованинг меҳнат ҳуқуқини ҳимоя қилиб, Ховос тумани тиббиёт бирлашмасига тақдимнома киритгани, бироқ тақдимнома эътиборсиз қолдирилгани, шундан сўнг бирлашма ҳуқуқшунослари фуқаронинг талабларини суд тартибида қаноатлантиришга эришгани баён этилган.\nУни ўқиб, суд бирлашманинг даъво аризасини қаноатлантиришни рад этмаганидан хурсанд бўлдим. Бунинг боиси шуки, касаба уюшмаларидаги узоқ йиллик фаолиятим мобайнида вилоят тугул республика тармоқ касаба уюшмасининг ҳам даъво аризасини ҳам рад этиш ҳолатларига дуч келганман. Шу ўринда айтиб ўтиш жоизки, аксар иш берувчи касаба уюшмалари тақдимномаларини бажармаса, ўзига нисбатан бирорта чора кўрилмаслигини жуда яхши билади. Аксинча, прокуратура, суд ёки меҳнат ҳуқуқи инспекциялари тақдимномалари бўлса, иш берувчилар дарҳол ижро этишади. Чунки уларда ваколат бор, бажармаса, жазоланиши аниқ.\nВаҳоланки, Меҳнат кодексининг 9-моддасида меҳнат тўғрисидаги қонун ҳужжатларига ва меҳнатни муҳофаза қилиш қоидаларига риоя этилишини текшириш ва назорат қилишни махсус вакил қилинган давлат органлари ва уларнинг инспекциялари, касаба уюшмалари ҳамда прокуратура идоралари амалга оширади, деб аниқ-равшан қилиб ёзиб қўйилган. Табиийки, мазкур қонун талабига мувофиқ касаба уюшмаларининг ҳуқуқлари меҳнат инспекциялари ва прокуратура идоралари билан тенг таъминланган. Амалиётда эса касаба уюшмаларида иш берувчини қонунни бузгани учун бирор-бир жазолаш механизми йўқ. Буни қуйидаги мисол ҳам яққол тасдиқлайди.\n2016 йилда «Оҳангароншифер» АЖ раҳбари корхона бош энергетиги Д.Холмуродовни ариза ёзмаса-да лавозимидан озод қилиб, оддий энергетик вазифасига ўтказиб қўйди. Корхона касаба уюшма қўмитаси ва Тошкент вилояти касаба уюшма ташкилотлари бирлашмаси иш берувчига бу қонунга зид экани ҳақида тақдимнома киритди. Аммо иш берувчи уларни писанд қилмади. Шундан сўнг вилоят касаба уюшма ташкилотлари бирлашмаси фуқаролик ишлари бўйича Оҳангарон туманлараро судига даъво аризасини киритди, бироқ суд иш берувчининг ҳаракатини тўғри деб топиб, даъво аризани қаноатлантирмади. Бундан норози бўлган бирлашма, фуқаролик ишлари бўйича Тошкент вилояти судига кассация шикояти киритди. Кассация инстанцияси фуқаролик ишлари бўйича Оҳангарон туманлараро судининг қарорини бекор қилди ва Д.Холмуродовни ўз вазифасига тиклади.\nБундай мисолларни яна кўплаб келтириш мумкин. Мазкур корхонада иш берувчи шу йилнинг 28 август куни ишдан бўшаш тўғрисида ўз хоҳиши билан ариза ёзган Г.Эркабоева, Н.Фозилова, С.Рисқуловани шу куниёқ ишдан бўшатган. Ҳолбуки, Меҳнат кодексининг 99-моддасига мувофиқ, ишдан бўшатиш тўғрисидаги буйруқ чиқариш учун орадан икки ҳафта ўтиши шарт эди. Шу боис, корхона касаба уюшма қўмитаси иш берувчига бу ҳақда тақдимнома киритди, бироқ унга жавоб бўлмади. Энг қизиғи, Оҳангарон шаҳар прокуратураси ҳам шу мазмунда йўлланган хатга муносабат билдирмади. Шундан сўнг корхона касаба уюшма қўмитаси Меҳнат кодексининг 23-моддасида кўзда тутилган ваколатларидан фойдаланиб, фуқаролик ишлари бўйича Оҳангарон туманлараро судига даъво аризаси киритди. Тез кунларда мазкур масала ижобий ҳал бўлади, деган умиддамиз.\nҲақли савол туғилади: қонуний тақдимномаларга нега жавоб берилмайди? Бунга ким айбдор? «Касаба уюшмалари тўғрисида»ги қонун лойиҳасида ҳам негадир бу ҳақда ҳеч нарса дейилмаган. Бу борада самарали бирор тизим ишлаб чиқилмас экан, меҳнат қонунчилиги талабларини бузиш ҳолатлари такрорланавериши тайин. Шундай экан, қонун ижодкорлари ва мутасаддилар бу ҳақда қандай фикрда?\n«Оҳангароншифер» АЖ касаба уюшма қўмитаси раиси


АҚШ давлат қарзи бир йилда 7,8 фоизга ошди\n17:32 / 04.10.2016\nАмерика Қўшма Штатларининг федерал қарзи 2016 молия йилида (2015 йил сентябридан 2016 йил 29 сентябрига қадар) 7,8 фоиз, ёки 1,4 трлн долларга ошиб, жами 19,573 трлн долларни ташкил этган. АҚШ молия вазирлиги ҳисоботида шундай маълумотлар келтирилган.\nАмерика статистика бюроси (Census Bureau)га кўра, июнь ойи охирида АҚШда 118,2 млн хўжалик мавжуд бўлган. Шунга биноан, ҳар бир америка оиласига тўғри келадиган қарз миқдори 2016 молия йилида ўтган йилги кўрсаткичга нисбатан 12 минг долларга кўпайиб, 165,5 минг долларни ташкил этган.\nАввалроқ, АҚШ молия вазирлиги маълум қилганидек, Барак Обама президентлигининг 90 ойи: 2009 йил февралидан 2016 йил июнигача бўлган давр мобайнида АҚШ давлат қарзи 8,79 трлн долларга ортиб, 10,63 трлн доллардан 19,42 трлн долларга етган.\nАҚШ давлат қарзи


«Арвоҳ капалак» борми? - Hidoyat.uz\nАсосий саҳифа Мақолалар «Арвоҳ капалак» борми?\nЧоп этилди Dekabr 12, 2018 No Comments\nИнсон табиати қизиқ. Баъзан кимдир бирор иш қилса, унга эргашишга уринамиз. Бу иш нотўғри эканини билсак-да, “Ҳамма қиляпти-ку, мен ҳам қилсам нима бўпти?!”, деган фикрга борамиз. Бунинг оқибатида муқаддас динимиз таълимотига зид турли қарашлар, фикр-мулоҳазалар, ҳатто нотўғри одатлар урфга айланиб боряпти. Шулардан бири марҳумларнинг арвоҳлари билан боғлиқ нотўғри тушунчалардир.\n– Бундан беш йил аввал қизимни турмушга узатгандим. Куёвим билан қизим хорижга кетди. Бахтсиз ҳодиса туфайли қизим чет элда вафот этди. Унинг вафотидан сўнг уйимга ҳар куни бир хил капалак кела бошлади. Жониворни тутиб, бир неча марта деразадан чиқариб юборсам ҳам барибир яна уйда пайдо бўлаверди. Бу ҳолатни мен ўзимча қизимнинг арвоҳи келибди, деб тушундим. Адашмадимми, арвоҳ капалак борми? Бу ҳақда динимизда нима дейилган.\n– Вафот этган инсоннинг руҳи реинкарнация (таносух) бўлади, яъни бошқа инсонга ёки ҳайвонга ўтади, деган тушунча ислом динига мутлақо зиддир. Бу авом халқ томонидан ўйлаб топилган ботил ақидадир. Руҳларнинг таносухи, яъни кўчиб юриши нотўғри. Бунга диндан бехабар кишилар ишонишади. Ислом динида шумланишдан қайтарилган ва бирор нарсани кўрганда унинг зараридан эҳтиёт бўлган ҳолда, у ҳақида яхши гумонда бўлиш тавсия этилган.\nАбу Ҳурайра (р.а.)дан ривоят қилган ҳадисда Пайғамбаримиз (с.а.в.) шундай деганлар: “Касаллик юқиши йўқ, бойқушдан шумланиш йўқ, навъу йўқ, руҳларнинг қушга айланиб юриши йўқ, сафар ойида шумланиш йўқ” (Имом Бухорий ривояти).\nАслида “арвоҳ капалак” кечаси чироқ ёруғига келадиган ҳажми нисбатан катта, қўнғир рангли капалакдир. “Арвоҳ капалак”нинг турлари жуда кўп. Мутахассислар унинг 300 га яқин тури борлигини исботлашган. Бу капалакнинг ранги ҳам турли-туман, баъзилари жигарранг, баъзилари оқ-қора, тим қора, қизғиш ва ҳоказо. Юртимизда арвоҳ капалакнинг 20 га яқин тури мавжуд экан.\nТаъкидлаш жоизки, “арвоҳ капалак”нинг вафот этган инсон руҳи билан ҳеч қандай алоқаси йўқ. Бизда нотўғри тушунча оқибатида бу капалакка “арвоҳ капалак” номи берилган. Бошқа миллатларда ҳам унинг ўз номи бор экан.\nАйрим кишилар “арвоҳ капалак”ни кўрса, ҳар хил ҳолатга тушади. Баъзилар қўрқиб кетса, бошқалар хурсанд бўлади ва марҳумларнинг руҳига Қуръон тиловат қила бошлайди. Бу икки ҳолат ҳам шариатга зиддир. Сабаби капалакни кўрганда қўрқиш ёки вафот этган учун тиловат қилиш жоиз эмас.\nИлмий тилда “Бражник”, деб аталадиган арвоҳ капалак икки сабабга кўра халқ орасида шумланишга сабаб бўлган.\nҚуръони каримда инсон вафот этгандан кейин унинг руҳи қаерда бўлиши жуда яхши таърифланган. Аллоҳ таоло “Мутаффифун” сурасининг 7-оятида: “Йўқ! Албатта, фожирларнинг (кофирларнинг) номаи аъмоллари «Сижжин»да бўлур”, дея марҳамат қилган бўлса, шу суранинг 18-оятида: “Дарҳақиқат, яхшиларнинг номаи аъмоллари, албатта, «Иллийюн»дадир”, дейилади.\nМусулмон киши “арвоҳ капалак” деганда эти жунжикиб кетадиган даражада бўлмаслиги, уни ўлдириб қўйишдан қўрқиши, уни кўрганда худди бобосини кўргандек ҳурмат бажо келтириши ноўриндир. У ҳам бир жонивор, инсонга зарари тегмайди.\n– Ўтган ҳафта ишхонамга бир киши бўри терисини олиб келди. Ака, буни олинг, сизга бахт келтиради, мартабангиз улуғ бўлади, дея терига ўралган бўрининг тиш-тирноғи ва яна аллақандай аъзоларини кўрсатди. Ҳақиқатан ҳам бўрининг териси, тиш-тирноғи бахт келтирадими? Бу ҳақда муқаддас динимизда нима дейилган?\n– Халқимиз орасида, саволда айтилганидек, турли нотўғри одатлар, афсуски, учраб туради. Мисол учун, айримлар: “Бўри терисини машинада олиб юриш керак, шунда ишинг бароридан келади”, “Бўрининг тиши ёки тирноғини тумор қилиб осиб юриш керак, бало-қазо яқинлашмайди”, дейишади. Ахир, бундай қилиш мантиққа ҳам тўғри келмайди-ку. Бундай одатлар динимизда қаттиқ қораланади.\nИслом дини инсон учун яратилган чорва ва паррандаларни шаръий йўл билан сўйиб ейишни ҳалол қилган. Ношаръий йўл билан ёки ҳаром ўлган ҳайвонларнинг гўштини ейиш мумкин эмас. Буни тиббиёт ҳам исботлаган. Балиқнинг эса ўлиги ҳам, тириги ҳам ҳалолдир. Шу боис у “луқмаи ҳалол”, дейилади. Айрим кишилар истеъмол қилинаёган таомларнинг ҳалол-ҳаромлигини суриштирмай тановул қилаверади. Рамазон ойи яқинлашгач, “Балиқ есак, луқмамиз ҳалол бўлади”, дейишади. Тўғри, балиқ луқмаи ҳалол. Лекин фақат Рамазон ойи арафасида эмас, балки ҳар доим ҳалол нарсаларни истеъмол қилиш керак.\nМусича. Бошқа қушлар қатори мусича ҳам хонадонларимизда ин қуради. Мусичаларни ўзаро уришаётганини кўрганлар: “Тезроқ мусичаларни ҳайдаб юборинглар, бўлмаса хонадонда уруш бўлади”, деган хаёлга боради. Бу нотўғри.\nБойўғли. Исломдан олдин жоҳилият даврида “Бойўғли бехосият қуш, у қўнган жой харобага айланади”, деган ботил тушунча бўлган. Пайғамбаримиз (с.а.в.) бу иш нотўғри эканини ўз ҳадисларида айтганлар.\nҚора мушук. Кўчада кетаётиб олдимиздан қора мушук чиқиб қолса, ортга етти қадам ташлаш керак, деган нотўғри тушунча бор. Баъзилар: “Кимнинг олдидан қора мушук ўтса, унинг иши юришмайди”, дейишади.\nКакку. Баъзи кишилар какку сайрашни бошласа, ундан: “Мен қанча яшайман?”, деб сўрайди. Каккунинг сайраши инсон умрини белгиламайди. Кимнинг қанча яшашини фақат Аллоҳ таоло билади.\nАри. Баъзи тижоратчилар ари инини сотиладиган моллар орасига қўйишади. “Харидорларим ғуж-ғуж бўлсин”, деб умид қилишади. Аслида савдонинг бароридан келиши арининг инига эмас, муомалага боғлиқ.\nОт. Айрим дарвоза, эшиклар тепасига отнинг тақаси илиб қўйилади. “Тақа инсонларга омад ёки бахт олиб келади”, деган ирим бор. Бу ҳам нотўғри.


Лабораториянинг асосий илмий йўналиши - яшаш жойлар, жамоатчилик бинолар планировкасидаги гигиеник ҳолатларни текширишга қаратилган бўлиб, бунда яшаш ва умум яшаш жойларини маданий-маиший, спорт, даволаш-профилактик шароитларини ҳисобга олинган ҳолда лойиҳалаштиришга қаратилган. Саноат токискологияси ва меҳнат гигиенаси лабораториясининг илмий йўналиши - янги саноат кимёвий моддаларининг токсик хавфлилигини гигиеник баҳолашга қаратилган. Саноат муҳитининг зарарлилик ва хавфлилик даражасини текшириш мақсадида турли касб гуруҳларининг меҳнат шароитларини ўрганиш бўйича тадқиқотлар олиб борилади. Жисмоний омиллар лабораториясида организмга саноат ишлаб чиқаришнинг салбий омилларининг таъсири хусусияти ва даражасини ўрганиш бўйича тадқиқотлар амалга оширилади. Инфратовуш, овоз, вибрация, электр майдонлари, электромагнит майдонлари, радио ва саноат частоталарининг меъёрий ҳажмлари ишлаб чиқилди.\nТашкилот номи: Санитария, гигиена ва касбий касалликлар илмий-тадқиқот институти\nРаҳбар: Хаширбаева Динора Маккамбаевна\nМанзил: Мирзо-Улуғбек тумани, Олтин тепа кўчаси 325


Илмий стартаплар ва уларни жорий этишдаги тўсиқлар - UzAnalytics\nИлмий стартаплар Ўзбекистон учун янги ҳодиса. Юртимизда илмий-инновацион фаолият асосида бизнес моделлар яратиш тажрибаси йўлга қўйилганига ҳали кўп бўлгани йўқ. Инновацион ривожланиш вазирлиги бу борада муҳим ташаббусларни илгари сурмоқда. Масалан, 2019 йилда вазирлик ҳузуридаги Илғор технологиялар маркази негизида биринчи илмий акселератор — “C.A.T. Science Accelerator” ташкил қилинганди. Ушбу дастурда ўнлаб олимлар иштирок этиб, илмий изланишлари асосида стартап лойиҳалар яратиш имкониятига эга бўлди.\nТанловнинг якуний босқичига ўнта жамоа етиб келган. Шундан учтаси ғолиб деб топилиб, ҳар бирига ўз бизнесини бошлаш учун давлат томонидан грант маблағлари ажратилди. Бундай тизим илмий ишланмаларни тижоратлаштириш, жайдари тилда айтганда, бозорбоп маҳсулотга айлантиришга ёрдам бермоқда. Бир вақтнинг ўзида мамлакатда маҳаллий инновациялар салмоғи ҳам ортяпти.\nАммо стартап сармоя киритиш билангина гуркираб кетадиган бизнес эмас. Мазкур фаолият турида хавф-хатар даражаси доимо юқори бўлган. Стартап яшаб қолиши, яшаб қолганда ҳам кескин рақобат муҳитида ўз ўрнини йўқотмаслиги учун кўп ва хўп меҳнат қилиш, кутилмаган зарбаларга тайёр туриш, таъбир жоиз бўлса, қоқилганда ўнгланишни ўрганиш даркор. Қолаверса, илмий маҳсулотни пуллаш олимдан тадбиркорлик асосларини билиш ҳамда бозор иқтисодиёти тамойилларига мослашишни талаб қилади. Иш бор жойда эса камчилигу муаммолар учраши табиий.\nБиз олти ойлик илмий акселерация дастурида қатнашиб, тадбиркорлик сари муваффақиятли қадам қўйган ёш стартапчилар билан учрашдик. Хўш, улар ўз мақсадига эришиш йўлида қандай довонлардан ошиб ўтди экан?\nОна, олима ва бизнесмен\nЎзбекистон Миллий университетининг таянч докторанти Барно Ортиқхўжаева биотехнология йўналишида илмий изланишлар олиб бормоқда. Ўтган йили у “ЛиПач” стартапи билан Инновацион ривожланиш вазирлигининг 580 миллион сўмлик грантини қўлга киритиб, Ўзбекистонда илк бор суюқ пластырь ишлаб чиқаришни йўлга қўйди.\nҚанчалик парадоксал бўлмасин, олимани бизнес оламига оналик қайғуси бошлаб келган. Қаҳрамонимизнинг икки нафар ўғли бор. Бола деганлари шўх эмасми, йиқилиб лат ейди, бирон жойини қашқа қилади.\n— Одатда жароҳатни ё бинт билан боғлаб қўямиз, ёки антисептик пластырдан фойдаланамиз, — дейди Барно. — Бироқ ҳар иккала воситанинг ўзига яраша камчиликлари бор. Шу боис мен суюқ пластырь яратишга қарор қилдим. Тадқиқотни биология факультетидаги ҳамкасбим билан бирга олиб бордик. Стартапга ном ҳам дарҳол топилди. “ЛиПач” инглиз тилидан таржима қилинганда суюқ пластырь маъносини англатади.\n— Маҳсулотимиз спрей шаклида бўлиб, сувга чидамлилиги ва фойдаланишда қулайлиги билан ажралиб туради, — давом этади суҳбатдошимиз. — У тери юзасида юпқа, шаффоф плёнки ҳосил қилади. Таркибидаги кумуш зарралари эса жароҳатнинг тез битишини таъминлайди. Пуркалувчи пластырь дунёнинг ҳали ҳеч бир мамлакатида яратилмаган. Асосий ютуғимиз ҳам шунда. Келгусида “ЛиПач” стартапини жаҳон бозорига олиб чиқишни режалаштиряпмиз.\nИлмий акселерация дастуридаги иштироки давомида Барно Ортиқхўжаева тадбиркорлик соҳаси билан яқиндан танишди. Тажрибали мутахассислардан сабоқ олди.\n— Бухгалтерия, сертификация, метрология соҳаларини ҳам ўрганишга тўғри келди, — дейди ёш тадқиқотчи. — Аввалига суюқ пластырга реал талабни ўргандик. Кўчага чиқиб, оддий одамлар ўртасида анкета сўровномасини ўтказдик. Дорихона эгалари, фармацевтлар билан суҳбатлашдик. “ЛиПач”нинг таннархи рулонли пластырники билан бир хил. Лекин афзаллиги юқорироқ. Чунки у ҳам антисептик таъсир кўрсатади, ҳам ярага малҳам бўлади.\n— Ҳаётимда биринчи маротаба мустақил тарзда бизнес-режа туздим. Жараён икки ойга чўзилган бўлса-да, тажрибам анча ортди. Биз, олимлар илмий ишланмаларни лаборатория шароитида синовдан ўтказишга одатланганмиз. Лекин стартапер саноат миқёсида фикрлаши керак. Бу эса кишидан мутлақо ўзгача ёндашув ва дунёқарашни талаб қилади. Стартап лойиҳалар танловида ютиб олинган грант маблағини зарур ускуналар ва хомашё сотиб олишга сарфладим. Яқинда технологик линияни ишга туширдик. Корхонада етти нафар ишчи-ходим фаолият кўрсатмоқда.\n— Етади! Лойиҳага қўл уришдан аввал риск ва йўқотишларни чамалаб олдик. Айтганимдек, маҳсулот таннархи қиммат эмас. Ишончим комилки, келгусида импорт ўрнини бемалол боса оламиз. Фақат бирданига эмас, аста-секинлик билан. Дастлабки чоракда 10 минг дона спрей ишлаб чиқариш кўзда тутилган. Уёғига таклиф талабга қараб ўсиб бораверади. Ҳисоб-китобимизга кўра, “ЛиПач” стартапи бир ярим йилга қолмай ўзини тўлиқ қоплайди.\n— Жамоангиз кимлардан ташкил топган?\n— Аввал икки киши эдик — мен ва биолог ҳамкасбим. Кейинчалик сафимизга иқтисодчи, ҳисобчи ва технолог қўшилди. Мини цехда яна икки нафар ходим иш билан банд қилинган.\n— Билишимча, илгари бизнес билан шуғулланмагансиз.\n— Стартап лойиҳасини амалга оширишда қандай муаммо ёки тўсиқларга дуч келдингиз?\n— Биринчи навбатда, вабанкка боришга тўғри келди. Стартап шундай нарсаки, сен ё катта даромадга эришасан, ёки буткул куйиб кетасан. Натижани олдиндан билиб бўлмайди. Мана шу рискларни имкон қадар минималлаштириш мақсадида Инновацион ривожланиш вазирлиги амалий чоралар кўрмоқда. Хусусан, “Стартап лойиҳалар танлови” орқали истиқболли бизнес лойиҳаларга бошланғич сармоя ажратиляпти. Бундан ташқари, юртимизда бир қанча венчур фондлари ташкил қилингани ҳам катта ютуқ.\n— Стартапер учун вақт ниҳоятда қимматли ресурс ҳисобланади. Ишлаб чиқарувчиларга қўйилаётган баъзи талаблар эса, аксинча, вақтингизни ўғирлайди. Бундай муаммо билан ўзим ҳам тўқнаш келдим. Аввалига маҳсулотни дори препарати сифатида чиқармоқчи эдик. Лекин ҳужжатларни расмийлаштиришга камида олти ой кетар экан. Устига- устак 10 минг АҚШ доллари харажат қилиш керак. Ўзингиз айтинг, ахир, ишни нолдан бошлаётган стартапчи шунча маблағни қаердан олсин?! Охири, пуркалувчи спрейни антисептик восита сифатида рўйхатдан ўтказишдан бошқа иложимиз қолмади.\nАйни вақтда юртимизда стартап бизнеси давлат кўмагига ниҳоятда муҳтож. Соҳада муайян имтиёзлар пакетини ишлаб чиқиш, божхона, солиқ тўлови ва яна бошқа масалаларда енгиллик яратиш зарур, деб ҳисоблайман. Шунда ишимиз бароридан келади.\nНоёб технология ва арзон озуқа\nЎзбекистонда гўшт нархи ем нархига мутаносиб равишда ҳар йили қимматлашмоқда. Республикада чорва молларининг 90 фоизи уй шароитида ёки кичик фермаларда боқилади. Бироқ ем етиштириш учун ер майдонлари етарли эмас. Кўп ҳолларда асосий озуқа сифатида донли экинлардан фойдаланилмоқда, бу эса катта харажат демакдир.\nЁш муҳандис-технолог Акромхўжа Илҳомов муаммога инновацион ечим топди. Бир гуруҳ олимлар билан ҳамкорликда у витаминга бой ўсимлик унини ишлаб чиққан. Янги турдаги маҳсулот жониворларни семиртиради, сутини кўпайтиради ва иммунитетини оширади.\n— Тадқиқотни бировнинг ёрдамисиз ўзимиз бошлаганмиз, — дейди суҳбатдошимиз. — Яширмайман, аввалига қийналдик. Универсал озуқа олиш учун амарант, беда, жўхори, сарго каби жами 88 хилдаги ўсимликнинг озуқабоп хусусиятлари таҳлилини ўтказиш керак эди. Бизда эса шароит йўқ. Буюртма асосида қилдирайлик десак, анча-мунча маблағ кетади. Илмий акселерация дастури доирасида Илғор технологиялар марказидаги замонавий лабораториядан бепул фойдаланиш имконига эга бўлдик. Лаборатор текширувлардан сўнг ўн икки хилдаги ўсимлик саралаб олинди. Энди олдимизда озуқабоп яшил масса таркибидаги фойдали микроэлементларни сақлаб қолиш вазифаси турарди.\nШу ўринда қисқача изоҳ: стартапда асосий урғу витаминга бой ўсимликларни гидропоника усулида (яъни тупроққа қадамаган ҳолда) етиштиришга қаратилган. Бунда вақт ва маблағ тежалиб, юқори самарадорликка эришилади. Тасаввур қилинг, етти кунда бир килограмм уруғ нақ саккиз кило емга айланса-я. Фантастика!\nЛекин бу ҳали ҳаммаси эмас. Акромхўжа Илҳомов бошчилигидаги жамоа хомашёни қуритишнинг оригинал технологиясини ҳам ишлаб чиқди. Уни қўллаш натижасида органик маҳсулот таркибидаги витаминлар деярли нобуд бўлмайди. Қандай қилиб дейсизми? Яна қаҳрамонимизга юзланамиз.\n— Яшил масса ўсиб турган ҳолатда махсус техника ёрдамида ўриб олинади, — деб тушунтиради Акромхўжа. — Сўнгра тегишли технологик меъёрлар асосида 30 сония давомида қуритилиб, кукун ёки гранула шаклига келтирилади. Ҳаммаси жуда осон. Харажати ҳам кўп эмас. Витаминли ўсимлик унини тайёрлаш одатий емга қараганда икки-уч баравар арзонга тушади. Масалан, 1 гектар ер майдонида маккадан узоғи билан 10 тонна ҳосил олиб, уни 25-30 миллион сўмга пуллайсиз. Биз таклиф этаётган усулда эса 30 тоннагача (!) тайёр маҳсулот олиш мумкин. Бу 50-60 миллион сўм соф фойда дегани.\nЯна бир эътиборли жиҳат: ўсимлик уни нафақат қорамол ва қўйлар, балки от, қуён, парранда ва бошқа уй ҳайвонлари учун ҳам тўйимли озуқа ҳисобланади. Демак, республикамизда мазкур турдаги маҳсулот қанчалик кўп ишлаб чиқарилса, гўштнинг таннархи шунчалик арзонлашади.\nИнновацион емни хорижга экспорт қилиш ҳам айни муддао. Ўтган йили бу бўйича Бирлашган Араб Амирликлари, Ҳиндистон, Россия, Қозоғистон ишбилармон доиралар вакиллари билан музокаралар олиб борилганди. Тадқиқот натижаларини Москвадаги “Сколково” инновацион маркази мутахассислари ҳам юқори баҳолаб, лойиҳани Россияда давом эттиришни таклиф қилди.\n— Биринчи навбатда ички эҳтиёжни қондириш зарур, — дейди Акромхўжа Илҳомов. — Ҳозир йўлнинг бошидамиз. Стартап учун Инновацион ривожланиш вазирлиги 972 миллион сўм сармоя ажратди. Бу маблағ лойиҳа билан боғлиқ барча харажатларни қоплашга етмайди. Ўзимиз ҳам қўл қовуштириб ўтирганимиз йўқ. Қўшимча инвестицияларни жалб этишга ҳаракат қиляпмиз.\nГрант ҳисобига стартапчилар цех ташкил қилиб, технологик линияни ишга тушириш учун зарур ускуна ва жиҳозлар харид қилди. Корхона йилига минг тоннагача ем ишлаб чиқариш қувватига эга. Лекин бу мавжуд эҳтиёжнинг юздан бири ҳам эмас. Демак, инновацион ем тайёрлайдиган гигант заводларни бутун Ўзбекистон бўйлаб қуриш керак. Уларни хомашё билан таъминлаш эса алоҳида масала.\nЕм уни таркибидаги ўсимликлар йилига олти мартагача ҳосил беради. Жорий йилда олимларимиз уларни тажриба тариқасида Қуйи Чирчиқ туманидаги 2 гектар тақир ер майдонида етиштириб кўрди. Самара кутилгандан ҳам аъло.\nЭнди маҳсулотни саноат миқёсида ишлаб чиқариш зарур. Бунинг учун тонналаб яшил масса талаб қилинади. Мана шу жойда стартапчилар жиддий муаммога дуч келган.\n— Тошкент вилояти ҳокимлигидан ер сўрагандим, — дейди қаҳрамонимиз. — Лекин ҳалигача ололмай, овораи сарсонман. Негадир маҳаллий раҳбарлар ишни пайсалга солмоқда. Давлат стартапларни қўллаб-қувватлашга шунчалик эътибор қаратаётган бир пайтда мутасаддилар сенга беписанд бўлса, ёрдам қўлини чўзгиси келмаса, алам қилар экан. Ахир, бизнес-режамиз тўла-тўкис амалга ошса, қишлоқ хўжалиги тармоғи, қўйингки, бутун халқимиз бундан фойда кўради-ку. Эл-юрт равнақи йўлида ҳамма бир ёқадан бош чиқаришини хоҳлардим.\nСаратонни енгиш усули\nНаманган давлат университети доценти вазифасини бажарувчиси, фалсафа доктори (PhD) Шоҳиста Рустамованинг “TumorOnTarget” стартап лойиҳаси тиббиётимиз учун ҳақиқий топилмадир. Сабаби мазкур инновацион усул инсон организмидаги хавфли ўсимталарни эрта аниқлаш ҳамда самарали даволаш имконини беради.\nСаратон касаллиги диагностикасига доир илмий ишини Шоҳиста Ўзбекистон Миллий университети магистратурасида ўқиб юрганида бошлаганди. Замонавий илм-фаннинг энг истиқболли йўналишларидан бири – молекуляр генетика соҳасига доир тадқиқот кейинчалик стартапга айланиб кетишини ким ҳам ўйлабди дейсиз ўшанда. Ҳарқалай, илмий акселерация дастуридаги ғолиблик ҳамда Инновацион ривожланиш вазирлигининг 907 миллион сўмлик гранти ишланма муаллифига осон берилгани йўқ. Хўш, “TumorOnTarget” стартапи Ўзбекистон соғлиқни сақлаш тизими учун қандай аҳамиятга эга? Бу ҳақда ёш олима шундай дейди:\n— Саратонни даволаш бугунги кунда глобал муаммога айланган. Мамлакатимизда мазкур хасталик аломатини билдирувчи онкомаркерни аниқлаш фақат Республика онкология марказида иммуногистокимё усули ёрдамида амалга оширилади. Буроқ бу ҳолатда тест натижасини бир ҳафта кутиш керак. Ташхис харажатлари эса 100 АҚШ долларини ташкил қилади. Сабаби тегишли ускуна ва реагентлар жуда қиммат. Мен қўллашни таклиф қилган усулда эса саратон ўсимтаси учун хос HER2 онкомаркери миқдори полимераз занжир рекцияси (ПЗР) асосида аниқланади. Тест натижалари бир кунда тайёр бўлади. Харажати бор-йўғи 60 минг сўм. Коронавирус пандемияси даврида ПЗР-диагностика ускуналари республикамизнинг барча ҳудудларидаги лабораторияларга етарли миқдорда етказиб берилганди. Демак, керакли текширувлардан ўтиш учун онкобемор пойтахтга келиши шарт эмас. Шу орқали қанчадан-қанча юртдошларимизнинг вақти ва маблағи тежалишини тасаввур қилинг-а. Саратон ташхиси нега айнан HER2 маркерининг статусига қараб қўйилиши ҳақида ҳам икки оғиз тўхталсам. Гап шундаки, малекуляр-генетик таҳлил жараёнида касалликни айнан шу индикатор ошкор қилади. Масалан, беморлар сони бўйича дунёда иккинчи ўринда турадиган кўкрак бези саратонида 30 фоизгача ҳолатда HER2 маркерининг кучайиши кузатилади. Ошқозон саратонида ушбу кўрсаткич 9-15 фоиз атрофида. Онкомаркер миқдори ортиб кетган беморларни нишон (target) терапия ёрдамида даволаш айни муддао. Бунда дори препарати тўғридан-тўғри ўсимта тўқимасига юборилади. Мазкур усул кимётерапияга қараганда безиён ҳисобланиб, бемор умрини узайтиришга хизмат қилади. Тадқиқотдан маълум бўлишича, таргеттерапия ўсимтанинг ривожланишини буткул тўхтатиши ҳам мумкин.\nАкселерация дастури Шоҳиста Рустамовага ишланмасини амалиётга жорий этиш йўлида дастлабки қадамларни ташлашга ёрдам берди. У малакали менторлардан бизнес ва маркетинг асосларини ўрганди, янги усулнинг самарадорлигини оширувчи механизмлар билан танишди. Муҳими, ишланмани тижоратлаштириш жараёнида қандай тўсиқларга дуч келиши мумкинлигини олдиндан билиб олди.\n— Қўлимизда тайёр ишланма бор, бироқ у тиббиёт ходимлари томонидан қандай қабул қилинади, қанчалик оммалашади ҳали номаълум, — дейди ёш олима. — “TumorOnTarget” стартапини бошлаётганимда устозлар мени бу хатардан огоҳлантирганди. 54 нафар онколог шифокор ўртасида сўровнома ўтказганимда, аксарияти чиндан ҳам янги усулга бироз ишончсизлик билан қарашини айтди. Чунки улар ПЗР-диагностика ва нишон терапиясини амалиётида қўллаб кўрмаган. Демак, стартап лойиҳаси даромадга чиқиши учун кучли пиар ҳам керак. Ҳозир шунинг устида ишлаяпмиз.\nПрезидент Шавкат Мирзиёев яқинда Наманган вилоятига қилган ташрифи чоғида инновациялар бўйича Чуст тажрибасини яратиш бўйича кўрсатма берганди. Шундан сўнг ёш стартапер Шоҳиста Рустамовага вақтинчалик фойдаланиш ҳуқуқи асосида ижара тўловисиз бўш турган клиника биносидан тўртта хона ажратилди. Эндиликда ёш тадқиқотчи ўз жамоаси билан шу ерда онкомаркерлар асосида ПЗР-диагностикасини олиб бориши мумкин. Давлат тақдим этган грантнинг асосий қисми, яъни 700 миллион сўмини суҳбатдошимиз зарур жиҳозлар ҳамда реактивлар харид қилишга йўналтиришини айтди. Қолгани ходимларга иш ҳақи сифатида тўлаб берилади.\n— Ўзбекистон соғлиқни сақлаш тизимига саратон ўсимтасини ПЗР-тест усулида аниқлаш амалиёти жорий қилинса, стартапимиз ўзини тўлиқ оқлаган ҳисобланади, — дейди Шоҳиста. — Бунга тез орада эриша оламиз, деган умиддаман.


Архивы амалиёт | KITAB.UZ - ХАЛҚОНА ГАПЛАР РАДИОСИ\nХусусий нотариал фаолиятни ташкил этишни қўллаб-қувватлаш чора-тадбирлари қабул қилинди (11.04.2020 йилдаги 213—сон ВМҚга қаранг). Эслатиб ўтамиз, жорий йилнинг 1 январидан давлат нотариал идораларини босқичма-босқич хусусийларига қайта ташкил этиш бошланди. Хусусий амалиёт билан шуғулланувчи нотариуслар фаолияти самарадорлигини таъминлаш учун уларнинг моддий-техник базасини такомиллаштириш бўйича чора-тадбирлар қабул қилинмоқда. Чунончи,Батафсил ўқинг\nВазирлар Маҳкамасининг 2020 йил 4 апрелдаги 199-сон қарори билан Хусусий амалиёт билан шуғулланувчи нотариусларнинг фуқаролик жавобгарлигини мажбурий суғурта қилиш қоидалари тасдиқланди. Хусусий амалиёт билан шуғулланувчи нотариус ўзининг касбий мажбуриятларини амалга ошириши натижасида жисмоний ва юридик шахсларни зарар кўришдан ҳимоя қилиш мақсадида фуқаролик жавобгарлигини суғурта қилиши шарт. Бу хусусийБатафсил ўқинг


Мигрантлар Москва бюджетига қанча даромад келтиргани маълум бўлди - 21.11.2019, Sputnik Ўзбекистон\nШу йил 9 ойи давомида Москвада мигрантларга 338 минг дона патент берилди. Бу ўтган йилга нисбатан 6 фоизга ошди. 21.11.2019, Sputnik Ўзбекистон\n16:35 21.11.2019 (янгиланди: 16:39 21.11.2019)\nТОШКЕНТ, 21 ноя – Sputnik. Москва бюджетига йил бошидан патентлар расмийлаштиришдан 13 миллиард рублдан ортиқ маблағ келиб тушди, деб хабар қилди пойтахт мэрияси.\nМосква иқтисодий сиёсат ва ривожланиш департаменти раҳбари Денис Тихоновнинг сўзларига кўра, 9 ойда меҳнат мигрантлар Россия пойтахтига 13,2 миллиард рубл келтирди. Бу ўтган йилган нисбатан 1,7 фоизга кўп.\nТаъкидланишича, январ-сентябр ойларида мигрантларга 338 минг дона патент расмийлаштилди. Бу ўтган йилган нисбатан 6 фоизга ошди.\nМэрия маълумотларига кўра, 2015 йилдан бошлаб меҳнат мигрантлари шаҳар бюджетига 72 миллиард рубл тўлашди. Москвада умумий ҳисобда икки миллиондан ортиқ патент берилди.\nЯқинда Москва мэрияси патент нархини 350 рублга оширишни режалаштирилганини маълум қилганди.


ЎзА - Машҳур "Сан-Сиро" бузилиши мумкин...\nМашҳур "Сан-Сиро" бузилиши мумкин...\nНафақат Италия, балки жаҳоннинг энг номдор футбол жамоалари сафида тилга олинадиган "Интер" ва "Милан" клублари ўз уй ўйинларини ўтказадиган "Сан-Сиро" стадиони бузилиши мумкинлиги эълон қилинди. Ушбу иншоот “La Repubblica” нашрининг ёзишича, меъморий қимматга эга бўлган объект сифатида тан олинмаган.\nЛомбардия вилояти Маданий мерос комиссияси Милан шаҳри мэри Жузеппе Сала ўтган йилнинг ноябрида юборган сўровга жавобан, мазкур арена маданий меросни муҳофаза қилиш тўғрисидаги низом талабларига мос эмаслигини қайд этган. Сабаби ХХ асрнинг иккинчи ярмида амалга оширилган реконструкция натижасида 1925-26 йилларда бунёд этилган ва 1938-39 йилларда модернизация қилинган стадиондан "асар ҳам қолмаган".\nЭнди "Милан" ва "Интер" "Сан-Сиро"ни бутунлай бузиб ташлаб, ҳудудда 60 минг ўринли янги арена барпо этишни кўзламоқда. Замонавий инфраструктурага эга бўладиган мажмуа таркибида меҳмонхона, савдо маркази ва дам олиш зонаси ҳам қурилади. Ҳозирги чимли майдон ўрнида эса хиёбон вужудга келади.


Владимир Маяковский (1893-1930) | www.ziyouz.uz\nБош саҳифа Жаҳон шеъриятиРус шеъриятиВладимир Маяковский (1893-1930)\nМаяковский Владимир Владимирович [1893.7(19).7, Кутаиси ш. — 1930.14.4, Москва] — рус шоири. 1906 йил, отаси вафотидан сўнг, оиласи билан Москвага кўчиб бориб, классик гимназияга, 1911 йил эса тасвирий санъат, ҳайкалтарошлик ва меъморчилик билим юртига ўқишга кирган. Шу йили рус футуристпар гуруҳи ташкилотчиси Д. Бурлюк билан танишган.\n1912 йил «Жамоат дидига тарсаки» тўпламида дастлабки шеърий асари чоп этилган. Ижтимоий силсилалар арафасида шеъриятга кириб келган Маяковский символизм ва акмеизм эстетикасига қарши чикали, эътироф этилган устоз шоирлар, жумладан, А. Блокнинг бадиий тажрибаларига танқидий ёндашади.\n1913 йил «Владимир Маяковский» трагедиясини ёзади, «Мен!» илк шеърий китоби нашр этилади. Маяковскийнинг дастлабки ижодида «Чолворли булутлар» (1914—15) достони муҳим ўрин эгаллайди. Бу достонда интим сюжет ижтимоий ва космик миқёсга, севги эса байроқ — қалб даражасига кўтарилган.\nМаяковскийнинг Осип ва Лиля Бриклар оиласи, айниқса, Лиля Брик билан танишуви унинг тақдирида ҳал қилувчи роль ўйнаган. Ижтимоий ҳаётда содир бўлаётган ўзгаришлар Маяковскийни четлаб ўтмади.\nМаяковский 1917 йил Октябрь давлат тўнтаришини хушнудлик билан қарши олди. Ундаги воқеаларнинг шиддатли руҳини ўз шеъриятига сингдирди («Сўл марш», 1918). Турли жанр ва соҳаларда ҳам ижодий кучини синаб, бир неча фильмлар («Пул учун туғилмаган», «Хоним ва безори» ва б.) сценарийларини ёзди ва бу фильмларда бош ролларни ижро этди.\n1917 йил августда эса Мусиқали драма театрида даврнинг қахрамонона, эпик ва сатирик тасвири бўлган «Мистерия-буфф» пьесаси намойиш этилади. Шу даврдан бошлаб Маяковский истеъдоди большевизм ғояларига тўла-тўкис хизмат қилади. Маяковский, инсоний сажиясига кўра, худбинлик, ҳасад, калондимоғлик, мансабпарастлик, пора-хўрлик сингари иллатлар билан муроса қила олмовчи киши эди. Маяковский большевикларни жамиятни ана шундай қусурлардан халос этувчи, советлар мамлакатини юксак тараққиёт манзилига элтувчи кишилар, деб билди.\nШунингдек, у «янги жамият»ни барпо этаётган кишилар орасида ҳам ҳафтафаҳм, амалпараст кишилар борлигини ўз кўзи билан кўрди ва уларни «Қандала» (1928), «Ҳаммом» (1929) сатирик пьесаларида акс эттирди. Бу пьесалар кўп ўтмай тақиқланади ва Сталин вафотига қадар (1953) ҳеч ерда қўйилмади.\nМаяковский 1924—25 йилларда Франция, Америка сингари қатор хорижий мамлакатларда бўлди. «Американи кашф этишим» асарида буюк мамлакатнинг куч-қудратидан ҳайратга тушди, шу билан бирга бу мамлакатда долларнинг ахлоқ ва виждон мезонига айланганидан ўпкаланди.\nМаяковский ижодининг сўнгги босқичида ана шу нафрат ва муҳаббат туйғулари шоир асарлари («Ҳайқириқ», «Жуда соз!», «Қандала», «Ҳаммом» ва б.)нинг бош лейтмотиви даражасига кўтарилди. У ўз ижоди ва жанговар сўзи билан социалистик қурилишга ҳисса қўшишга уринди. Горький билан бирга шўро адабиётидаги социалистик реализм методи асосчиси бўлди. Аммо у ишонган давлат тизими ўша йиллардаёқ бюрократик аппаратга айланиб бораётган, у ишонган давлат раҳбарлари эса халқдан ва унинг пешқадам сиймоларидан юз ўгираётган эдилар. Маяковский бир томондан, РААПчи сафдошлари (пролетар ёзувчилари) томонидан тарк этилган, иккинчи томондан, «муҳаббат кемаси», ўзи ёзганидек, сув ости тошларига урилиб шикастланган. Маяковский 1930 йил 14 апрелда ўзини-ўзи отиб ўлдиради.\nМаяковский исёнкор шеърияти билан нафакат рус, балки Л. Арагон, П. Неруда, В. Броневский, Нозим Ҳикмат, Ғафур Ғулом, Ҳамид Олимжон сингари турли миллатга мансуб шоирлар ижодига катта таъсир ўтказди. Шеъриятнинг тарихий-ижтимоий давр билан ҳамқадам, жўшқин ва шиддатли ҳаётга ҳамнафас бўлишида, янги шакл ва тасвир воситаларини ахтариб топишда Маяковский анъаналари ўз ролини ўтади. Аммо шу билан бирга шеъриятнинг сиёсатлашиши ва мафкуравий қуролга айланишида ҳам Маяковский нинг таъсири каттадир.\nҒ.Ғулом, Шайхзода, А. Мухтор томонидан «Ҳайқириқ», «Жуда соз!» ва бошқа асарлари ўзбек тилига таржима қилинган. (Наим Каримов)\nҚЎЛИНГИЗДАН КЕЛАРМИ БУ ИШ?\nШартта стакандан сачратиб бўёқ,\nғариб кун чеҳрасин ўчирдим дангал;\nуммоннинг қийшайган иягин ногоҳ,\nбир коса селобда яшнатдим ял-ял.\nТунука балиқнинг тангаларидан\nўқидим нотаниш лаблар ўйини.\nТарновни най қилиб,\nчала оласизми оқшом куйини?\nСўнг муаллақ қолди ҳавода оппоқ.\nковлаб кўрар эди\nШаҳар ечди қишлигин такрор.\nҚор лабидан оқди сўлакай.\nКелди яна вижирлаб баҳор,\nхудди сергап юнкер—болакай.\nҒАЙРИОДДИЙ ИККИ ҲОДИСА\nҳўкиздай кавшаниб беғам,\nқалам ҳақи учун чекиб жон,\nВолгабўйини қўшиқ қилолмам:\nёзиш мумкин эмас\nбу ҳақда ёлғон.\nЛекин оч юрганман,\nнелигин минглардан яхши биламан!\nҒазабга учрасин, дея, муҳтожлик,\nбир жуфт ҳодисани\nУнута оларми ҳеч зот\nўн саккизинчи йил, Петербург турқин?!\nЖон берса муз узра от ортидан от,\nқарғалар чарх уриб, “қиларди қирғин”.\nЙўлда қопқалар берк гарчи тақа-тақ,\nчорраҳа ҳеч қолмасди тинчиб:\nдумин ликиллатиб, акиллаб, ғингшиб.\nГазеталар ёзмас бу ҳақда ҳадеб,\nтилдан тилга ўтар лекин бир нақл:\n“Мунча бемаза” деб\nҲа, миш-миш деганинг,\nбўлиб юз такрор,\nОчни ҳам, тўқни ҳам беҳуд қиларди.\nБу улкан шаҳарда не тешикки бор,\nбарида ҳокимдир қориннинг дарди.\nОчлик ва ғийбатдан ҳол қуриб,\nгулзор-витринага тикилдим дилхун,\nЭйлерс дўконининг олдида тўхтаб.\nНуқтадек туюлар бу мурғак гуллар.\nБолалаб кетмиш нўллар, о!\nБир нонга арзирди ҳар битта гулбарг.\nбир нусха кўринди.\nБоши — отнамо.\nТиқиб олган эди бурнига аммо\nикки ё учта\nКўзларида қаймоқлаб йиринг,\nпайи чиқиб ётар\nЙиртиқдан томчилар томчилаб, кўринг,\nСудралган сояга қараб турган чоғ\nнаҳот шу инсоннинг ҳоли,\nахир бу жонивор,\nахир бу арвоҳ\nўлгуси одамзод тимсоли.\nБу даҳшатдан қалқдим мен ортга.\nҚора томчилардан топиб йўл,\nбориб қолдим яна чириган отга.\nБош деган гап йўқ!\nпорлаб, тушарди ўйин\nқон юқи пичоқ.\nўлик от бўйнин\nқиртишларди наздимда бу чоғ.\nтимсол йўқ бу ерда,\nбу соя ҳам эмас,\nбу — одам.\nБалки чиябўри бўлиб,\nбунда тирикчилик бошларман\nМана иккинчиси. —\nМайда ва содда.\nМай охири эди\nҚаранг эркаловчи боғлар ҳавосига:\nМен эса оч эдим,\nтоқатим йўқ сира, —\nҳув собиқ Филиппов қаҳвахонасига\nнавбатда турардим барча қатори.\nБу ерга киргандим беш йилча аввал.\nХотирамни титкилаб кўрсам, —\nбунда чулдирарди фаввора у гал,\nХотирадан — иштаҳа ўсар;\nяхшими — ёмонми,\nОҳ, вақт мунча имиллаб ўтар?!\nкириб олдим мен ҳам\nоғзида — шўрбалиқ,\nидишда — шўрбалиқ,\nҳаво шўр ҳатто.\nқиларди хуш қилиқ,\nўзни ичкарига урар халқ аммо.\nбосолмай очлик титроғин,\nхурсанд шимиришар заҳар ҳавони.\nтилашар балиқ қулоғин,\nЎчиб кетмасмиди “руслар” деган ном,\nкафт очиш касбини билмаганида?!\nрус эли бўларди тамом,\nбалиқ умуртқаси бўлмаганида.\nэшикни шарт итардим-да,\nҳид тараб, балиқдай\nУндан қутуларман не билан ювсам,\nэгнимми ва ёки кўнгил?\nБалиқ тангасидай ёнган юлдуз ҳам\nсассиқ бўй сочди\nҳаётим бир нав ўтмоқда,\nочликни кўрмасдан ўлсам не ажаб,\nлекин юрагимда ғазаб ўсмоқда,\nолий бир ғазаб.\nМайда-чуйда гапга ўрин йўқ зарра\nодамлар очликдан тиришган маҳал.\nшудир ҳаётнинг ўқи бир карра,\nбиз ҳам, озодлик ҳам ўшанга маҳтал.\nоқ ноннинг ҳидига ботган\nСмоленск майдоними, Трубнийми ё,\nменинг кўз ўнгимда\nпохолни нон дея ғажилаётган\nВолга шўрликлари бўлади пайдо.\nЕвропа эшитиб қўйсин!\nҚўли қисқалар ҳам\nСолиқ булоғининг очингиз кўзин!\nДеҳқонлар чуқурроқ олсин шудгорин!\nУрайлик шеър билан,\nҚани, шифокорлар, қўзғолинг йўлга!\nДимланг, адо бўлсин у\nФабрикалар — жангга!\nЗаводлар — олға!\nочларнинг оҳи қулоққа,\nбугун ташналарга бўлмасак дармон,\nҚАТЪИЙ МАН ЭТИЛУР…\nМай — нимаси.\nБу чинакам ёз.\nЖаннатга ўхшатгим келади\nхудди хитойи чинни.\nэълон кўрдим, —\nгўёки ўқ еб.\n— Ишлар қалай? — деб,\nмумкинмас аммо, —\nғоят таъсирчан нарсадир,\nҳаққоний бир хабар\nолай деб деҳқоннинг кўнглин,\nЗодагон удумин тутиб,\nбир тўп каллаварам,\nЎзга ерда эса,\nё кайфи ошиб,\nГулдек ишлаб турган\nУчинчисин боши —\nрезинка чўчқача мисоли\nУндан ҳам бошқаси,\nқарзга ботса ҳам,\nшамол қўпган дам\nбемаъни ишлардан тўйиб,\nжиноят китобин очар\nТАЪБЛАР ҲАҚИДА ШЕЪР\nТуяни кўрган от\nСен ўзинг —\nЁлғиз худо ўзи\nмен билан бирга.\nсиримни этай деб баён,\nфил сингари сездим\nодим ҳам отаман\nҚаёққа қарасам —\nкуз — шилта бир фасл.\nтулпорлар у ёқда қолиб,\nҚорним ҳам оғримас,\nҳамёним ҳам тўла,\nрангим чиқиб қолди,\nКўз равшан тортаркан\nравшан бўлса таъб,\nаъло нав тортни\nГарддан фориғ эди ҳамиша\nКалламнинг ичи ҳам\nшеър ясаб турсам,\nҳасаддан ёниши аниқ.\nпарвона бўлишар менга,\nисмимни сўрашар олдин.\nҳар аскиям тенгдир\nтумов ҳам илашмас,\nҲусниддин Шарипов таржимаси\n← Аввалги Аввалги Маҳкам Маҳмудов, Амир Файзулла. Болалар адабиётининг билағон таржимони\nКейинги → Кейинги: Уильям Фолкнер. Қоронғи тушганда (ҳикоя)


ССВ коронавируснинг янги штамми аниқланган қизча ҳақида нима учун 1 ҳафтадан кейин эълон қилинганига изоҳ берди - Daryo\n21:39, 30.01.2021 90317\nССВ коронавируснинг янги штамми аниқланган қизча ҳақида нима учун 1 ҳафтадан кейин эълон қилинганига изоҳ берди\nЎзбекистон Соғлиқни сақлаш вазирлиги 30 январь куни мамлакатда илк бор коронавируснинг янги штамми аниқлангани ҳақида хабар берди. Янги штамм Дубайдан 23 январь куни мамлакатга қайтган оиланинг 10 яшар фарзандида аниқланган.\nИжтимоий тармоқларда нега янги штамм аниқлангани оиланинг мамлакатга келганидан 1 ҳафта ўтгач эълон қилингани юзасидан саволлар пайдо бўлган. Шу юзасидан ҳуқуқшунос Хушнудбек Худойбердиев Соғлиқни сақлаш вазирлиги матбуот котиби Фурқат Санаев билан боғланган.\nМатбуот котибининг таъкидлашича, оила Дубайдан 23 январда келиши билан қоида бўйича улардан экспресс тест олинган. Тест натижасида 10 ёшли қизда коронавирус аниқланган ва қизалоқ тез тиббий ёрдам машинасида шифохонага олиб кетилган.\nТест таҳлили Инновацион вазирликка жўнатилган. Вазирликдаги Илғор технологиялар марказида «британча» штаммни аниқлаш бўйича икки босқичда тест ўтказилган.\nБиринчи босқичда айрим мутацияга учраган белгилари чиққан. Иккинчи босқичда «британча» штамм аниқланган.\nФурқат Санаев бу коронавируснинг янгича тури бўлгани учун дарҳол аниқ бўлмаслигини, буни бир неча босқичли ўзига хос текширувлардан ўтказиб, кейин «британча» штамм эканига хулоса берилишини таъкидлаган.\nАйни шу хулоса 1 ҳафта ўтгандан кейин, яъни 30 январь куни олинган. Унгача бемор махсус назоратда бўлган.\nМаълум қилинишича беморнинг аҳволи яхши. Унинг оила аъзоларида эса вирус аниқланмаган. Уларга уй шароитида изоляцияга рухсат берилган.\nЭслатиб ўтамиз, Буюк Британияда коронавируснинг янги тури аниқлангани, шу туфайли мамлакатнинг айрим ҳудудларида касаллик тарқалиш суръати тезлашгани ҳақида 14 декабрь куни маҳаллий Соғлиқни сақлаш вазирлиги раҳбари Мэттью Хенкок маълум қилди. Буюк Британия бош вазири Борис Жонсоннинг сўзларига кўра, ушбу турдаги коронавирус аввалгиларидан 70 фоизга юқумлироқ, лекин ундан хавфли эмас. Ушбу штамм 60 га яқин давлатда аниқланган.\nМутахассислар коронавируснинг янги штамми болалар учун хавфли бўлиши мумкинлигини ва унинг болалардаги 5 та аломатини маълум қилган.\nАввалроқ Ўзбекистонлик олимлар коронавируснинг «британча» штаммини аниқловчи тест тизими устида иш олиб борилаётгани хабар берилган.\n10:56, 30.08.2021 207063\n22:16, 02.09.2021 181264\n08:00, 14.09.2021 138038\n15:26 Бугун 83\n15:10 Бугун 1136\n15:00 Бугун 1101\n14:57 Бугун 1664\nБрэд Питт ва Жорж Клуни «Ўргимчак одам» режиссёрининг янги триллерида бирга суратга тушади\n15:11, 27.09.2021 108381\n19:38, 26.09.2021 71085\n15:19, 26.09.2021 60057\n07:34, 27.09.2021 56820


Роналду жаҳон рекордини ўрнатгандан кейин нима деди? - EFFECT.UZ\n. 13:58 | 02.09.2021\nПортугалия терма жамоаси сардори Криштиану Роналду Ирландияга қарши ўйиндан сўнг қайд этилган рекорд ва ғалаба ҳақида фикр билдирди.\n“Мухлислар куч бағишлашди, уларнинг ёрдамлари бизга ҳар доим керак. Мен жамоамга ёрдам берганимдан ва рекорд ўрнатганимдан хурсандман, лекин жамоа ҳаммасидан кўра муҳимроқ.\nЖуда бахтлиман, бу менинг фаолиятимдаги яна бир ўзига хос рекорд. Менинг мотивациям футбол ўйнашни давом эттириш истагидан, шунингдек мени яқинда уйга қайтарган имзолаган шартномамдан келиб чиқди.\nМухлислар ва фарзандларингизни хурсанд қилиш ва янада кучли бўлиш истагида эрта тонгда туриш жуда муҳимдир”, – дейди Роналду.\nЭслатиб ўтамиз, 36 ёшли футболчи кеча Ирландияга қарши дубль қайд этди ва терма жамоа сафида 111 голини уриб, Али Дайининг рекордини янгилади.\nОАВ: "Толибон" Панжширда ҳарбий операция бошлайди\n«I’m home» – «Манчестер Юнайтед» Роналдуни қандай таништирди?